
Il. 


Ce ne învaţă istoria ? 


L) 


Poporul, ca şi omul singuratic, cel 
puţin la zile mari, e bine să se oprească 
pe o clipă din graba alergărilor sale 
după afacerile traiului de toate zilele; 
e bine să-și adune în linişte amintirile, 
dându-și sama de ceeace a fost, ca să 
poată şti, ce are să devină. 

In asemenea clipe trebue deci să 
ne poarte gândul departe înapoi, ca să 
cunoaştem toate cărările, drepte sau 
greșite, ale neamului nostru. 

Aducându-ne aminte. de cei mulți, 
nenumărat de mulți, câţi au trăit îna- 
intea noastră, Jertfindu-se şi luptând 
pentru noi urmașii lor, —un simț de 
recunoștință. și de evlavie se trezește în 
sufletul nostru, și ne îndeamnă să scoa- 
tem, după cât ne e cu putinţă, din întu- 
nerecul uitării și pe cei mai depărtați 
strămoşi ai noştri, cari ne-au lăsat drept 

moștenire fapta şi gândul lor, ca să ne 
slujască de tălmăcire vremii de față și 
de povăţuire în cărările viitorului nostru. 
Apostolul Pavel spune într'o scrisoare 
a sa către Corinteni, că „toate câte li 
sau întâmplat părinților noștri, sau 
scris spre învăţătura noastră“. 

Cutreerând cu gândul prin întin- 
derea largă și plină de învățămiute a 
trecutului, nu facem alta, decât căutăm 
a cunoaşte propria noastră ființă, pro- 
priul nostru neam în toate schimbările 
și prefacerile vieții sale. Și o facem 
aceasta știind bine, că din o cunoaştere, 
cât mai temeinică a trecutului, trebue 
să izvorască pentru fiecare din noi cre=. 
dința nestrămutată în vrednicia nea- 
mului nostru ȘI nădăjduirea în vremuri 
mal bune. 


Toate popoarele luminate își dau 
silința să cunoască cu deamănuntul 
vieața și isprăvile strămoșilor, să înveţe 
începutul şi întreagă cărarea vieții lor 
din trecut, pentru ca să scoată din 

această învățătură îndemnuri pentru 
traiul de azi şi poveţe folositoare pen- 
tru cel de mâne. Să nu întârziem a face 
și noi asemenea! lar cunoscând toate 
însușirile strămoșilor noștri, să ne stră- 
duim a le urmă pe cele bune și a ne 
desbără de cele rele, ca să ne putem 
croi, cum numai se poate mai cu vred- 
nicie, calea spre un viitor de înaintare 
sigură şi de sporire îmbucurătoare. 

Căci tot ce avem astăzi, izvorește 
din trecut, din munca și jertfirea stră- 
moșilor şi numai atâta se va puteă pune 
în socoteala vredniciei noastre, cu cât 
vom ști spori moștenirea strămoşească, 
pe sama urmaşilor. 

Să urmăm deci, de sârg, sfatul 
cuminte al unuia dintre cei mai lumi- 
naţi homâni din veacul trecut, al lui 
Mihail Kogălniceanu, care ne îndeamnă 
„să ne ținem mai ales de cele trecute, 
să ne ținem de obiceiurile strămoşeşti, să 
ne ținem de limba și de astoria noastră; 
storia românească mai ales să ne fie 
cartea de căpetenie !* 


pi 


Neamul nostru românesc, cel răs- 
firat peste multe țări și hotare, nu stă 
numai din cele 12 milioane de suflete, 
câte se socotesc astăzi, ci e cu mult 
mai mare şi mai număros, căci cuprinde 
în sine toate rândurile de oameni, câte 
sau strecurat din adâncimile vremii 
până în zilele noastre pe aceste plaiuri, 
și ne îmbrățișează la sânul său nu 
numai pe ceice ne aflăm astăzi în ființă, 
ci pe toți câți vor mai urmă după noi, 
călăuziți de acelaș gând, aceleaşi sim- 
țiri şi năzuințe. 


Cartea trecutului ne este cea mai 
drept grăitoare dovadă, că Dumnezeu a 
înzestrat neamul nostru cu multe însu- 
Șiri, cari pot să asigure pe sama oricărui 
popor un viitor de înaintare și mărire. 

O trăinicie fără păreche, o credință 
puternică și adâncă, o strădanie fără 
preget și o fire îndelung: răbdătoare, 
dar care însetează uneori după răsbu- 
nare, — acestea ne-au fost tot atâtea 
îndemnuri la fapte vitejești în trecut, 

și ne pot sluji astăzi ca tot atâtea che- 
zășii pentru izbândirea dorințelor sfinte, 
cari au oțelit pieptul și au încordat 
braţul spre luptă atâtor rânduri de stră- 
MoșI. și restrămoși ai noștri, asupra 
cărora sa închis de mult mormântul 
vremii. 

Petrecându-i pe aceştia în toate 
cărările lor de izbândă sau înfrângeri, 
de trude și suferinți, ne lunecă gândul 
până departe la începutul neamului şi 
trebue să ne punem cât mai des între- 
barea : cine suntem și de unde venim ? 


II. 


Obârșia neamului nostru. 


Se povesteşte, că Sașii prăznuiau 
câteva sute de ani, de când sau aşezat 
și ei în părțile noastre ardelene. Dar 
unul mai fudul se întâlneşte cu un 
Român de-ai noştri dela sate şi, oprindu-l 
în drum, îl întrebă: „No, da când o 
să prăznuiți și voi Românii atâtea sute 
de ani, de când v'aţi așezat în Ardeal?“ 


Românul nostru i-a răspuns neted: 
„Noi n'avem de ce să prăznuim, jupâne, 
fiindcă noi suntem de aa! 

Și aveă dreptate homânul, căci pe 
noi nu ne-a adus nimenea să ne așeze 
aici de prin alte ținuturi. Neamul nostru 
românesc aci sa plămădit în cetățuia 
munților Carpaţi ; aici sa întărit, dar 
cu vremea, sporindu-se foarte, a început 
a se revărsă cu încetul peste multe alte 
hotare, de locuește astăzi pe o întin- 
dere atât de mare: în miazănoapte, din 
dealurile Maramurășului spre miazăzi 
până dincolo de Dunăre, pe coastele 
munților ziși Balcani, iar în apus din 
preajma valurilor neîmblânzite ale râului 
Tisa şi până departe în Răsărit peste 
apa blestemelor, peste râul Prutului, 
unde, în blânda Basarabie, trăiesc de 
asemenea frați de-ai noştri, gemând sub 
cruda cârmuire a împărăției muscăleşti, 
care e plină de toate nedreptăţile din 
lume. Așa de mare este întinderea țari- 
nei strămoşeşti „pe care o încinge 
Dunărea și-o adăpostesc Carpaţii“. 

Pe întreagă întinderea locuită azi 
de Români, dar mai ales în părțile Ardea- 
lului și Olteniei au băfătorit neîntrerupt, 
din vremi uitate, din zile vechi, a căror 
socoteală abiă dacă sa mai putut țineă, 
tot strămoși de-ai noștri. De aceea 
suntem noi homânii poporul cel mat de 
baștină în părțile aceste, pentrucă obârşia 
noastră nu trebue să o căutăm prin 
alte țări și pentrucă această obârșie nu 
e numai de ieri de alaltăieri sau de 
câteva sute de ani, ci ea se îutinde 
departe, departe în adâncimile vremii. 

Pe noi Românii ne-a învrednicit 
„prea vecinicul sfat al puternicului 
Dumnezeu“ să putem numără printre 
strămoșii noștri cei dintâi pe două din 
cele mai vestite popoare ale istoriei. 
Căci ştie toată lumea, de unde se trage 
neamul nostru. 

Oameni cu învățătură multă, ispi- 
tind scripturile vechimii și toate măr- 
turiile vremilor apuse, au aflat şi au 

„spus în auzul tuturora, că neamul ro- 

mânesc și-a luat începutul ființii sale 
din încuscrirea Romanilor cu Dacia. 


Dacă ne-am întrebă acum: ce să- 
mânță de oameni erau acești strămoși 
ai noștri, şi cum au ajuns ei în atin- 
gere unii cu alții? — iată ce am putea 
oblici despre «ei. 


III. 


Romanii. 


Pe vremea, când s'a născut Domnul 
nostru Iisus Christos, cel mai puternic 
popor al lumii erau Romanii, un popor 
de viţă latină, care na fost însă tot- 
deauna așa puternic, cum îl aflase na- 
şterea Mântuitorului. Romanii au pornit 
din niște începuturi foarte smerite; 
abiă și-au putut zidi înainte de Hristos, 
cu vre-o 7 veacuri şi Jumătate, pe 
țărmul stâng al râului Tibru, în Italia, 
o cetate care a râmas multă vreme 
neînsemnată. lia se conduceă la început 
de sfatul bătrânilor, numit senai, şi de 

câte un rege. Dar mai târziu homanii 
alungară pe regi sub cuvânt, că puterea 
lor ar primejdui libertatea cetății şi în- 
cepură a pune în locul lor câte 2 consuli, 
pe cari îi schimbau din an în an și 
nu-i îngăduiau să facă nimic de capul 
lor, ci numai cu învoirea obștească. 
După întemeierea cetăţii, veacuri 
întregi au fost lupte şi neînțelegeri 
lăuntrice, pentrucă patracienu, adecă bo- 
ierii și bogătanii, nu voiau să dea nici 
un drept oamenilor din popor, plebeilor. 
Odată aceştia, amăriți în sufletul lor 
de multa nedreptate, ce li se făceă, au 
hotărît să părăsească cetatea și sau dus 
de s'au așezat pe un munte din apro- 
piere, pe „Muntele Sfânt“. Numai acum 
au văzut patricienu, că fără brațele 
muncitoare și viteze în răsboaie, ale 
poporului, cetatea nu va puteă să se 
susțină multă vreme. De aceea au trimis 
îndată după ei. Celce sa dus să-i 
chieme, ui bătrân cu numele enenus 
Agripa, fiind, pe semne, om iscusit la 
vorbă, i-a înduplecat să se întoarcă 

înapoi spunându-le următoarea pilduire, 
plină de învățăminte folositoare: „Odată 
sau hotărît toate mădularele trupului 
să se împotrivească gurii. Mâinile au 
zis, că ele nu-i mai dau de mâncare, 
picioarele, că ele nu vor mai alergă 
înt”o parte şi în alta. Atunci firește, 
că trupul ne mai având hrana de lipsă, 
a început a slăbi, a lâncezi şi din- 
trodată și-au pierdut toată puterea 
și mâinile şi picioarele“. Ayadară, pre- 
cum toate mădularele trupului sunt 
îndrumate unele la ajutorul celorlalte, 
pentruca trupul să poată trăi și munci, 
tot așa și întrun stat, întro cetate 
sau la un neam oarecare, oamenii cei 
mai de sus și cei din popor, cei de 
rând, au trebuință unii de ajutorul 
celorlalți, căci altfel nu pot trăi şi nu 
pot înaintă. De aceea se cuvine să tră- 
iască în cea mai bună unire şi frăție- 
tate toți laolaltă. 

Așa plebeii sau întors şi patri- 
cienii au început a le da cu timpul și 
lor drepturi tot mai multe, până când 

pe îucetul li sa deschis calea și la cele 
mai înalte diregătorii din stat. Din 
această bună înțelegere a izvorit cu 
timpul mărirea poporului roman. Căci 
în firea lor, acești strămoşi ai noștri 
aveau ascunse bogății mari, daruri și 
însușiri, cari pot să umplă pe orice 
popor de râvna neogoită a cuceririlor 
și a stăpânirii celei mai largi și mai 
întinse. 

La început Romanii aveau mora- 
vuri aspre și sănătoase: prețuiau, mai 
mult decât orice, hărmicia cinstită și 
bărbăția vitează. De aceea înaintea lor 
alt soiu de oameni nu aveau trecere, 
decât muncitorii strădalnici ai țarinelor 
și oștenii biruitori în răsboaie. Romanii 
ei înșiși, 400 de ani, după zidirea ce- 
tății lor, nau știut și nau căutat să 
fie altceva, decât plugari cinstiți și 
militari curajoși, lucrându-și moșia cu 
palma și lărgind hotarele ei cu spada. 
Din pornirea asta a lor de a spori 
mereu întinderea moşiei, sau iscat ne 
mai contenite pricini, frământări și 

certe cu popoarele vecine, cari şi ace- 
stea țineau de cea mai sfântă datorință, 
a lor apărarea avutului strămoșesc. 
Totuş Romanii ieșiau mai totdeauna 
biruitori. Dacă se întâmplă uneori să 
sufere înfrângere, ei atâta se svârco- 
leau, până izbuteau să îndrepte înfrân- 
gerea printr'o strălucită biruință. Căci 
aşa eră firea Romanilor, cum spune 
un scriitor al lor (istoricul Livius) : dacă 
se ştiau învinși, nu își puteau da hodină, 
trupului. Astfel au cucerit rând pe rând, 
unul câte unul, toate popoarele vecine. 
Și apoi adevărată vorba, că mâncând 
îți vine pofta. lot așa și pe homani 
orice izbândă, fiecare cucerire nouă îi 
făceă din ce în ce mai râvnitori dea 
stăpâni tot mai mult. După popoarele 
vecine, urmară cele mai îndepărtate, 
și tot așa mereu, pânăce au ajuns 
Romanii stăpâni peste Italia întreagă. 

Dar nu sau mulțumit cu atâta, 
căci pofta lor de cucerire nu se mai 
puteă potoli acum, ci îi îmboldiă mereu 
spre încercări și mai îndrăznețe. Astfel 

au ajuns apoi să se înhațe la lupte 
uriașe cu cel mai puternic popor de 
atunei, cu Punii, a căror cetate fruntașă 
eră Cartagina, stăpâna mărilor. Și 
după mari încordări, după pierderi sim- 
țitoare, ce trebuiră să îndure din partea. 
lui Hanibal, cel mai viteaz general al 
timpului său, au izbutit în sfârșit, prin 
minunata lor stăruință de un veac 
întreg: și prin jertfe nespus de mari, să 
răpună cu desăvârșire poporul Punilor, 
să dărâme cetatea Cartagina şi să-i ia 
locul de întâietate în lume. 

Acum nu mai întâmpinau vre-o 
piedică” mai grea în calea lor de înăl- 
țare şi de avânt răsboinie, care na 
contenit, până nau știut toate po- 
poarele vechi aduse sub sceptrul ro- 
man. Nenumărate seminții și neamuri 
sau plecat în fața puterii lor şi cuvântul 
homa a ajuns să fie întrun timp lege, 
pentru cele mai depărtate hotare ale 
pământului. Apusul întreg, întunecata 
miază-noapte, răsăritul năvalnic și țările 
calde ale Africei, până în năsipurile 

sterpe ale Saharei, toate au trebuit să 
se închine vitejiei romane. Și astfel po- 
porul mic şi sărac dela început a ajuns 
să întemeieze cea mai strașnică împă- 
răție din câte sau văzut vreodată... 
lar cetatea așezată pe 7 coline, încun- 
jurată la început cu un zid, peste care 
puteă sări .oricine, sa ridicat curând 
la treapta de împărăteasă a lumu şi 1-a 
rămas pentru toți vecii numirea falnică : 
cetatea eternă (adecă fără sfârșit). Acea- 
stă împărăție uriașă strămoșii noștri au 
știut să o cârmuiască cu o înțelepciune 
rară, întemeind pe seama tuturor popoa- 
relor supuse aşezăminte și legi, dintre 
cari multe trăiesc până în ziua de azi. 
Chiemarea. sa de cârmuitor al lumii și-o 
înțelegeă poporul roman așa, după cum 
1-0 propoveduise în graiu de vers, ve- 
stitul cântăreț Virgil: 

„Lu să domneşti stăpânind ale lumilor neamuri, Romane! 


Asta ţi-e arta pe veci! Și păcii să-i fi tu stejarul: 
Cruţă pe cel umilit și doboară pe cel îndărătnic“.!) 


O chiemare, pe care Romanii o 
știură îndeplini mai totdeauna fără greș! 


1 Vezi „Eneida“ lui „Virgil“, cânt VI, versurile 851—3, 
în traducere românească, făcută de G. Cosbuc! 

Pentru popoarele răsvrătitoare n'aveau 
nici o milă și nu se puteau linişti, până 
nu le stângeau de pe fața pământului, 
iar popoarele ascultătoare puteau găsi 
liniște și siguranță la adăpostul cârmu- 
irii romane, care se îngrijă ca însaș 
de bunăstarea și înaintarea lor, făcând 
ca multe din ele să primească limba, 
obiceiurile şi așezămintele romane și 
dându-le în chipul acesta putiuța de 
a se împărtăși de toate darurile bine- 
făcătoare ale lumii, ale culturii. lată ce 
frumoase cuvinte de laudă rostește cătră 
Roma un poet al Galilor (neam supus 
de Romani) Claudius Rutilius Nama- 
tianus: „Ascultă-mă, oh Roma, stăpâna 
lumii şi mama oamenilor a atâtor D-zei; 
prin bisericile tale am ajuns mai aproape 
de ceriu. Binefacerile tale străbat, ca 
razele soarelui, peste lumea întreagă, re- 
vărsând binecuvântare. lu ai făcut o 
singură patrie pe sama multor neamuri 
deosebite ; binecuvântă jugul stăpânirii 
tale şi aceia, cari la început s'au luptat 
împotriva ta... Oh zeiță, și cele mai 
2 

depărtate colțuri ale lumii romane, în- 
tonează cântări de laudă întru prea- 
mărirea ta. Suntem liberi, sub jugul 
tău cel pacinic. Pentru tine lucrul cel 
mai însemnat nu este numai acela de 
a fi stăpânitoare, ci mai ales năzuieşti 
a te şi face vrednică de stăpânire ; mă- 
rimea faptelor tale întrece chiar chie- 
marea ta cea minunată“. 

Aşa au fost homanii în măle- 
stria lor de cârmuitori ai lumii. Ei sau 
străduit totdeauna să ajungă la cel mai 
mare grad al puterii, ca stat şi ca 
popor, precum cei mai vestiți dintre 
toate popoarele vechimii, Grecii întru- 
paseră, în lucrările lor de artă, cel mai 
înalt grad al frumuseții, iar în serie- 
rile lor dovediră multă înțelepciune. 
Grecii cei vechi au ştiut iscodi o mul- 
țime de mijloace spre a înfrumseţă 
vieața și a-l adânci rosturile ei, iar Ro- 
manii au ştiut netezi cu fel de fel de 
legi și întocmiri calea spre traiul chib- 
zuit și sigur, spre o vieață orânduită 
înțelepțește. | | 

Ca oameni, acasă la ei, Romanii 
duceau la început un traiu cumpătat 
și simplu; nu erau doritori să cunoască, 
ce este desfrâul și îmbuibarea. și ve- 
deau cu sârguință de trebile lor la 
lucrul câmpului, și mâna lunecă de pe 
coarnele plugului, numai când erau 
chiemați să încingă spada şi să lupte 
împotriva vrășmașului. Cât de mult 
iubeau ei traiul cel simplu și frumos 
al plugarilor, și cât de mare eră dis- 
prețul, ce îl aveau pentru traiul îmbel- 
șugat în strălucire și destătare, ne poate 
sluji ca vie dovadă și numai urmă- 
toarea întâmplare : Odată năvălind duş- 
manul asupra homei, încrederea popo- 
rului a pus pe Lucius Cincinatus (cel 
cu părul creț) căpetenie peste oștiri și 
stăpân, cu putere nețărmurită, peste 
Roma întreagă. Cei trimişi, ca să-i ducă 
știrea acestei încredințări, l-au găsit la 
plug. Desprinsese tocmai boii și umblă 
să-și vadă de rândul prânzului care nu 
sta din alte marafeturni, ci numai din 
ridiche fiptă. El a primit încredin- 

9* 

țarea poporului, în timp de 17 zile a 
scăpat Roma de primejdie și sa grăbit 
apoi să se întoarcă iar la coarnele plu- 
gului. lată un lucru aproape de necrezut, 
cu totul împotriva firii omenești, care 
fiind cuprinsă de trufie și lăcomie pro- 
stească, din mare tot la mai mare 
râvnește și mai niciodată nu se simte 
îndestulată. 

Dar năravurile aceste simple nau 
dăinuit până la una! Dela o vreme, 
dupăce prinseră a se îmbogăţi, din 
prada atâtor răsboaie biruite şi din 
dajdia atâtor neamuri supuse, nu-și mai 
lucrau ei moșia, ci puneau pe sclavi 
să le-o lucreze; nici la oaste nu mai 
alergau bucuroşi, ca ia început, ci plă- 
teau iarăş pe alții, ca să se lupte în 
locul lor. Bogătanii se dădeau din ce 
în ce mai mult plăcerilor şi desfrâului. 
Chiar şi poporul de rând se stricase. 
Văzând, cum curg în Roma bogăţiile 
de-a gata, sau desvățat de lucru şi au 
început a duce o vieaţă trândavă, aştep- 
tând numai ca sfatul obştesc să le îmbie 

pe cheltuiala statului prânzuri îmbel- 
șugate și petreceri fără sfârşit, iar dacă 
acestea nu sosiau întruna, ca să le 
îndestulească pofta, strigau cu toții, 
cătră mai marii lor, cât îi luă gura: 
Daţi-ne pâne şi Jocuri! 

In familii nu mai domneă acea 
cinste și curățenie a vieții casnice, care 
îndemnase odinioară pe Lucreția să-și 
înfigră mai bine pumnalul în inimă, decât 
să trăiască în necinste. Matroanele ro- 
mane se aruncau şi ele cu poftă săl- 
batică în vârtejurile plăcerilor destră- 
bălate și le coprinsese pe toate, ca un 
fior năpraznic, pornirea spre desfrâu, 
spre risipă şi spre luxul nimicitor. În 
urma acestor porniri, vitutea romană, 
începuse a scădeă, chiar pe vremea, 
când lisus Hristos veni în lume, ca să 
prupovăduească credința întrun singur 
Dumnezeu, în Dumnezeul cel adevărat 
al tuturor neamurilor de pe pământ. 

Romanii au fost mai înainte păgâni, 
închinători la mai mulți Dumnezei, dar 
după nasterea lui Hristos sau aflat 

destui, cari primind învățătura creşti- 
nească au îndurat chiar moarte pentru 
ea. Și Roma, dupăce încetase a mai 
cârmul popoarele lumii cu arma, sa 
înălțat. din nou prin legea lui Hristos 
şi a ocârmuit popoarele Europei cu 
făclia credinței, încă o miie și mai bine 
de ani, dupăce întemeietorii ei, vechii 
Romani sau fost stâns sub loviturile, 
cu cădeau asupra lor tot mai dese din 
partea popoarelor barbare, cari năvăliau 
din toate părțile spre Roma, cea plină 
de farmec. Dar poporul roman, chiar 
ȘI după apunerea lui, na dispărut cu 
totul, ci a lăsat după sine urmași, cari 
i-au moștenit limba și obiceiurile, pre- 
cum : Italienii, Francezii, Spaniolii, Por- 
tughezii și Românii. Așa dară noi Ro- 
mânii, după obârșia noastră, ne înrudim 
cu cele mai luminate neamuri ale pă- 
mântului, fiindcă suntem cu toţii cobo- 
rîtori din aceeaş falnică trupină, din 
poporul-împărat, căci așa i se ziceă po- 
porului roman. Dar cu această înrudire 
numai atunci ne vom puteă mândri, 

dacă ne vom sili să fim și noi ase- 
menea lor, purcezând cât mai îngrabă 
pe cărările înaintării în cultură, cari 
singure pot să deschidă unui popor 
calea spre cinste, fericire şi bunăstare. 
e 

Dar, după-cum am spus, la zămi- 
slirea poporului românesc nau avut 
parte numai Romanii, ci și Dacii. 


IV. 
Dacii. 

Să vedem acum, ce neam de oa- 
meni erau acești Daci și ce fire purtau ? 

Cel mai vechiu popor, pe care îl 
amintește cartea vremilor, pe locurile, 
unde suntem aşezaţi noi astăzi, au fost 
Agatârşu, un popor de viță tracică. 
Despre aceștia spune un scriitor vechiu, 
că erau așezați pe lângă Murăş, cu vro 
500 de ani înainte de Hristos, se înde- 
letniciau cu vieritul și stupăritul, știau 
scoate aurul din râurile şi munții Ar- 
dealului și erau iubitori de aur, de pe- 

treceri și de femei. Nu cunoșteau seri- 
soarea, ci aveau obiceiul să-și cânte 
legile în versuri, ca să le ție mai bine 
minte. Ce sa ales de ei, Dumnezeu 
ştie. Se dă cu socoteala, că se vor fi 
amestecat printre aceia, cari au venit 
să le ia locul, printre PDacu cei crunți 
în răsboale. 

Aceşti Daci erau o seminție, care 
făcea parte dintrun neam mare, din 
neamul 'Lracilor, cari erau așezați dela 
Dunăre la vale. cuprinzând şi ținând 
în stăpânirea lor ţinuturi foarte întinse. 
Deşi erau un popor barbar, ei se deo- 
sebiau mult de celelalte neamuri, cari 
își purtau prin ținuturile învecinate 
traiul lor nestatornic și fără astâmpăr. 
Pe când celelalte neamuri barbare trăiau 
numai din jafuri sălbatice, răzimându-şi 
ființa lor numai pe săgeată, Lracii ajun-: 
seră să fie un popor de păstori și plugari, 
cari nu mai trăiau numai de azi pe mâne, 
cl își aveau rânduielile lor statornice. 
Un vechiu scriitor vestit (Herodot) 
spune despre raci, că erau un popor 

mare, dar frământat și că, dacă ar fi 
fost uniți toți laolaltă, ar fi putut să 
ajungă unul din neamurile cele mai 
puternice ale pământului, dar luptele 
şi neînțelegerile lăuntrice le-au săcătuit 
cu totul puterile. 

În firea lor aveau ceva neobicinuit, 
porniri zvăpăiate și un neastâmpăr mare. 
Le plăceă să cutreere cu turmele lor 
dealurile și munții, unde se simțiau 
la largul ior și se fereau de locurile 
strâmte, mai ales de fumul orașelor, 
fiindcă nu le plăceă nicidecum, să li se 
curme vieața lor slobodă şi avântată. 
Nu puneau mare -preț pe vieață, căci 
o socoteau numai ca o vale a plân- 
gerilor, ca o trecere întunecoasă și plină 
de dureri cătră lumea cealaltă, unde 
sufletul va duce o vieață de veci. Din 
felul acesta de a privi vieața, „izvoriă 
obiceiul ciudat de plângeau, când li se 
nășteă un copil, înşirând în bocetele 
lor toate greutățile şi suferințele, prin 
cari are să treacă orice muritor, iar la 
îngropăciuni benchetuiau și se veseliau 


26 


împreună toate neamurile celui mort. 
De aceea desprețuiau vieața, iar moartea 
o căutau pe toate căile; împrejurarea 
aceasta a sădit în pepturile lor dorul 
vecinic de luptă și curajul neasemănat, 
cu care întâmpinau toate primejdiile. 
O slăbiciune mare a lor, însă, eră beţia. 
Având ţinuturile, pe unde locuiau ei, 
abelșugare în vin, sau deprins băr- 
dații și femeile deopotrivă cu vinul, pe 
care îl tumau întrun com mare de 
cerb ori de bou și pe acesta îl purtau 
apoi, cum poartă azi Românii noştri 
plosca, din mână în mână, ca să în- 
chine toți câți erau împreună. De aceea 
zice un scriitor roman, în chip de glumă: 
„Lracii luptă cu păharul ca zi cu ar- 
mele, fiind oameni foarte dedați la 
beutură“. 

Deoarece "Tracii nu puteau trăi în 
unire unii cu alții, ci se sfâşiau în 
certe și frecări necontenite, ei între ei, 
șI fiindcă erau desbinaţi în mai multe 
seminţii, de aceea n'a fost greu dușma- 
nului, regelui macedonean, să-i frângă 

și să-i supună. Seminţia cea mai vi- 
tează şi mai nesupusă a lor erau Dacii, 
cari locuiau în munți, nu erau nicidecum 
dedați la ascultare şi nu puteau suferi 
porunca altuia. Ei aveau armele cele 
mai bune, pe cari le stiau învârti cu 
o dibăcie rară, dar nu voiau, cu nici 
un preț, să le pună în slujba altora. 
De aceea, dupăce 'Lracii au ajuns supu 
altora, ei sau desfăcut de celelalte set 
minții trace, şi, depărtându-se de ele, 
au ajuns mai târziu stăpâni peste toți 
munții noștri, unde puteau în dragă 
voie să-si urmeze traiul în deplină slo- 
bozenie. Dar vechiul obiceiu, de a trăi 
desbinați, l-au urmat și după așezarea 
lor în această „cunună de munți“, cum 
numește un scriitor de mai târziu țara 
Dacilor. 

Seminţiile lor aveau numiri diferite 
și între aceștia mai cunoscuți erau Co- 
stobeei și Carpi, dela cari şi-au primit 
munții. noștri numirea, ce o au și astăzi: 
Carpați, căci mai nainte li se ziceă: 
Alpi bastarnici (numire luată dela Ba- 

starni, un popor de viță germană). Fie- 
care seminție își aveă căpetenia sa și 
mai marii săi. Pe lângă toată desfa- 
cerea lor în seminții, totuș erau între 
ei şi unele legături, cari aveau să-i 
țină laolaltă şi să-i înjghebe cu timpul 
întrun singur popor puternic şi temut: 
vorbeau cu toții aceeaş limbă a Da- 
cilor, din care sau păstrat câteva cu- 
vinte și în graiul românesc (d. p. la 
zimbru Dacii îi ziceau zombros), aveau 
aceleaşi obiceiuri comune; sufletul lor 
eri stăpânit de aceleaşi porniri: ace- 
loraşi Dumnezei se închiuau toate se- 
mințiile deopotrivă. Cinsteau ca pe un 
Dumnezeu pe celce întemeiase și răs- 
pândise între ei credința în nemurirea 
sufletului, pe Zamolze, care a trăit îna- 
inte de nașterea mântuitorului [Hristos 
cu vre-o 500 de ani. Înainte de a 
primi învățăturile lui Zamolxe, printre 
Traci şi Daci erau diferite obiceiuri ne- 
potrivite și credințe deșarte. li se în- 
chinau mai mult la Dumnezeul răs- 
boaielor, despre care credeau, că sa 

născut chiar în țara lor. Mai credeau 
apoi, că sub diferitele înfățișeri ale firii 
sunt ascunse duhuri bune, ori duhuri 
rele și se luptau cu îndărătnicie împo- 
triva acestora din urmă. Așa de pildă, 
când auzeau trăsnete și când vedeau 
ceriul cuprins de nori, se umpleau de 
mânie și trăgeau cu săgețile cătră ceriu, 
în chip de amenințare, ca să alunge 
duhul cel rău, pe Gr îl credeau as- 
cuns în nori. lar când norii se tisi- 
peau și soarele apăreă iarăș, înveselind 
lumea cu strălucirea razelor sale, atunci 
se bucurau crezând, că duhul cel bun, 
care sălășlueşte în soare și este izvorul 
vieții, a învins pe cel rău, căci ei îl 
socoteau mai presus decât ceialalți zel 
pe Gebeleizis, care eră Dumnezeul lu- 
ninii,  Credeau Și în puterea râurilor, 
de aceea, când plecau în răsboaie, luau 
apă în gură dintrun râu mare din apro- 
piere, de obiceiu din Dunăre, și Jurau 
că nu se vor întoarce la vetrele lor, 
decât dupăce vor fi nimicit pe toți duş- 
manii și potrivnicii. Jurământul acesta 

pe valurile Dunării eră foarte greu. 
Și în guaiul poporului nostru pare a 
se fi păstrat oarecare amintire despre 
el în blăstămul:. „Bată-te Dunărea“! 

Zamolze, care călătorise mult prin 
alte țări şi avusese prilej să cunoască obi- 
ceiurile altor popoare, i-a pus în uimire 
cu înțelepciunea sa, fiindcă el arătă, că 
ştie să cetească pe stele și, cercetând 
starea ceriului, poate vesti înainte tot 
ce se va întâmplă în viitor. In chipul 
acesta el îşi câștigă vază mare, apoi 
adunând pe fruntașii poporului în jurul 
său, şi-a dat toată silința să-i obici- 
nuească la un traiu mai cumpătat în 
mâncare și beutură; şi făcu să se în- 
rădăcineze tot mai adânc în inima lor 
credinţa, că sufletul omului este nemu- 
ritor, că după nimicirea trupului, su- 
fletul trece într'o altă lume, unde e fe- 
ricire deplină şi fără sfârșit. Nu erau 
însă toți aplecați să creadă, ceeace 
spuneă Zamolxe. De aeeea sa socotit 
el ce sa socotit și a cercat printrun 
isteţ șiretlic, să înlăture toată îndoiala 

acelora, cari nu credeau în vorbele lui 
șI Carl nu voiau să-l prețuească ca pe 
un adevărat trimis al lui Dumnezeu. 
Și iată ce a iscodit: dupăce își pregă- 
tise în ascuns o locuință sub pământ, 
sa încuiat acolo, de na știut nimeni 
de el. 'Loţi au crezut, că a murit și 
au început atunci să plângă după el 
ca după un mort și trei ani întregi l-au 
jelit. Când colo în al 4-lea an, iată 
Zamolxe se ivește iarăș între ei (ieșise 
din ascunzișul său de sub pământ!) ca 
și cum ar fi înviat din morți. Poporul 
sa minunat foarte de această întâm- 
plare, necunoscând șiretlicul, și nimenea 
nu se mai îndoiă și toți au primit în- 
vățăturile lui şi au început mai târziu, 
să-l cinstească ca pe un profet, iar re- 
gele l-a. luat lângă sine ca tovarăș în 
domnie, fundeă nădăjduiă, că îi va 
puteă da bun ajutor în cârmuire, ca 
unul care cunoaşte gândul şi toate do- 
rințele zeilor. 
Mai târziu, după moartea lui cea 
adevărată, a fost socotit și el printre 

zei şi lăsând la o parte pe (ăebeleizis, zeul 
lor de căpetenie, Dacii se închinau lui 
Zamolxe, ca unui Dumnezeu mai mare 
și mai puternic decât toți ceialalți. 
Lângă regele Dacilor se găsește și mai 
târziu, câte un profet, câte un sfătuitor 
în trebile sufleteşti ale poporului. Preoții 
daci, cari voiau să fie plăcuți înaintea 
lui Zamolxe, duceau o vieață foarte 
cumpătată, dupăcum le poruneise pro- 
fetul, păstrau cea mai mare curățenie 
a morăvurilor ȘI prin aceasta ei au 
ajuns să se "bucure de mare trecere 
la popor, care ascultă şi urmă povața 
preotului mai mult decât pe oricare alta, 

Traiul poporului deasemenea eră 
simplu. Ca păstori şi plugari ce erau, 
locuiau în case de bârne ori în bordee 
făcute din gard de nuele căptușite cu 
lut. Cei mai bogați locuiau în orașe, 
de cari Dacii aveau destule, zidite din 
lemn și chiar din piatră. Se găseau 
în casele lor și multe scule şi vase 
scumpe, din aur și argint. lotuș se 
povestește, că întrun rând când mai 

marii Dacilor ospătară pe nişte străini, 
le-au dat acestora farfurii de aur și ar- 
gint, iar ei au mâncat din blide de 
lemn, ca să arete, că despreţuesc luxul. 
Îmbrăcămintea lor nu se deosebea mult 
de aceea, pe care o poartă Românii no- 
ştri dela sate și azi. Aveau haine de 





Aşa erau casele Dacilor. 


pânză, pe care o țeseau femeile lor din 

in şi din cânepă, altele făcute din piele 

de oaie, apoi cingătoare sau șerpar, 

cioareci lungi până la glezne, ţundră 

şi opinci. Numai cei mai bogați aveau 

drept să poarte pe-cap o căciulă răs- 
3 

frântă, iar cei de rând trebuiă să umble 
cu capul gol. Pe lângă părul care le 
atârnă în plete lungi pe umeri, ei nu-și 
tundeau nici barba, ci o lăsau să crească, 
lungă și stufoasă. De aceea îi descrie 
un poet roman, Ovidiu, astfel: „Dacii 
au glasul sălbatic, fața cruntă, părul 
şi barba de fier neatinsă, dreapta lor 
nu e leneşe, lovește aprig cu cuțitul 
atârnat la coastă“. Acest cuţit care le 
atârnă la coastă, eră idtuganul, cel cu 
două ascuțișuri. Dar mai aveau si alte 
arme: o sabie încovoiată ca o secere, 
lănci sai și suliți ascuțite, iar pe 
umeri purtau tolba cu săgeți, pe cari 
le ştiau slobozi cu o iuțime uimitoare 
din arcurile lor, vecinic întinse spre 
luptă. Căci așa erau acești Daci, 
totdeauna porniţi spre furtuna — răs- 
boaielor. 

Între toate popoarele acelor vre- 
muri, în răsboinicie puţine se puteau 
măsură cu Dacii, cari sau dedat aşa de 
mult cu răsboaiele, încât nu mai puteau 
trăi fără ele. Chiar și când erau vre- 

muri de pace, ei prin munții și pădu- 
rile lor, pe lângă turmele, ce pășteau 
în tihnă iarba pajiștelor întinse, nu con- 
teniau a se deprinde mereu în mânu- 
irea armelor. lar când erau în focul 
încăierărilor pe câmpul de luptă, aici 
se aruncau în porniri năvalnice asupra 
dușmanului, pe care îl cotropiau ca un 
prăpăd. Păstorii își părăsiau turmele, 
plugarii lăsau paza holdelor şi se repe- 
ziau toţi, unul ca unul, cu capetele 
descoperite și cu pletele în vânt, să 
lupte pentru libertatea lor, pe care o 
prețuiau mai pe sus decât toate bogă- 
țiile lumii și decât toate comorile pă- 
mântului. În fruntea lor alergau stegarii 
cei chipeși şi voinici umplând văzduhul 
cu chiote și șuerături ca de bălaur, cart 
răsunau din steagul lor în izbire cu 
vântul. Căci steagurile lor nu erau de 
pânză, cum se fac astăzi, ci din bronz 
sau de argint. In capul unei prăjini 
stăteă așezată o tablă de metal în formă 
de bălaur sburător, cu un cap de lupcu 
gura căscată, cu limba scoasă și cu 
3* 

colți mari ieșiți. Alergând stegarul cu 
acest semn de răsboiu, ridicat în bă- 
taia vântului, se auziau vâjâituri ascu- 
țite, cu cari se amestecau sunetele adânci 

Semnele militare ale Dacilor. 


de bucium şi miile de glasuri ale celor 
porniţi la luptă, cari strângâni bine 
iataganul în pumni, se îngrămădiau în 
jurul steagului, ca: să nu poată pune 

dușmanul mâna pe el.. Când se încin- 
geau apoi la luptă, nu se temeau de 
moarte, ci unul fieștecare alergă, unde 
vedeă primejdia mai mare, căutând 
par'că anume moartea pe câmpul de 
vitejie, căci ei nu cunoşteau şi nu vo- 
iau să înțeleagă două lucruri: frica și 
umaulința ! 

Înaintea lor nu eră cinste mai 
mare, decât să mori luptând pentru 
libertate. 'Loţi câți au avut prilej să 
cunoască vitejia lor, sau minunat foarte 
de aceasta și cercând să afle pricina 
ușurinței celei mari, cu care Dacii 
aceștia erau gata a-și jertfi vieața în răs- 
boaie, au socotit, că această pricină nu 
poate fi alta, decât ori credința neclin- 
tită în răsplata, de care se fac părtași 
pe cea lume toți luptătorii viteji și 
fără frică, ori hotărirea lor nestră- 
mutată, de a nu suferi niciodată să Ii se 
curme libertatea traiului, socotind, că 
e mai cu cinste să piară toți ca niște 
eroi, decât să ducă povara rușinoasă a 
unui traiu necăjit și înjugat. De aci se 

înțelege apoi şi purtarea conducătorilor, 
cari, dacă se întâmplă vreodată să nu 
izbutească în planurile lor de cucerire 
ori să fie de-adreptul învinşi din partea 
dușmanului, nu puteau nicidecum suferi 
rușinea înfrângerii, ci se grăbiau să-și 
facă ei singuri apa, se otrăviau fără 
zăbavă, ori se aruncau în propria lor 
sabie. Chiar și femeile celor învinși în 
lupte nu stăteau de loc la chibzuială, 
până sorbiau şi ele otrava, care le des- 
chideă mormântul împreună cu cel al 
soților lor. Un popor, cu asemenea în- 
sușiri răsboinice, e ușor de înțeles, că 
a trebuit să fie temut de toți vecinii, 
mai ales fiindcă Dacii aceştia nu se 
prea purtau cu cruțare față de cei în- 
vinși; ceWce apucau pe mâna lor, erau 
curând curând trimiși pe alte tărâ- 
muri. Dacii credeau chiar, că le fac 
un bine omorându-i, căci prin moarte 
îi scapă de atâtea alte chinuri și dureri 
ale lumii acesteia. Din țestele dușma- 
nilor ridicau apoi movile în tabăra lor 
ȘI se încingeau ospețele bucuriei, obici- 
nuite după orice biruință. 

Femeile erau vrednice tovarășe, nu 
numai acasă în îndeletnicirile lor de 
toate zilele, ci 
chiar şi în de- 
prinderile în- 
grozitoare ale 
răsbotului. Nici 
inima lor nu eră 
mai puțin întă- 
rită şi împle- 
trită în fața, pri- 
mejdiilor de tot 
felul, nici chiar 
mai mult cu- 
prinsă de milă 
față de dușma- 
nul, ajuns. în 
nenorocire. S'au 
păstrat chipuri 
în piatră, cari 
arată, cum nl- 
ște femei dace Cum ardeau femeile Dacilor 
ard cu făclii tb aci aici 
de rășină la cap și la brațe pe niste 
Romani prinşi, 

De altfel femeile Dacilor sunt lău- 
date pentru frumusețe și hărnicie cum 
și pentru alipirea, cu care ţineau la 
bărbaţii lor, cu toate că încheierea căsă- 
toriei nu se făceă cu legături aşa strânse 
ca astăzi, ci eră privită mai mult ca. 
un contract negusturesc. Piciorul trebuiă. 
să cumpere fata dela părinți, dela cart 
aceasta aveă zestre învățătura cea bună 
să țină plină de cinste casa bărbatului 
său, căci femeia care își necinstea casa, 
se pedepseă cu moarte. Hainele lor erau. 
tot aşa de simple ca ale bărbaţilor: 
purtau o haină de pânză largă, cu crețe 
de-alungul și care ajungea până la 
glesne, peste :aceasta o cingătoare, apoi 
cojoc de piele de oaie și în picioare 
Opinci, iar pe cap aveau o legătoare 
cam slobodă, care atârnă în jos până 
pe grumaz la vale și eră prinsă din- 
dărăpt cu o frunză cam în felul învă- 
litoarei, cu care se îmbrobodesc şi azi, 
în multe locuri, Româncuțele noastre 
dela sate. 

V., 


Burebista și luliu Cesar. 

Diriguirea trebilor obștești eră lă- 
sată în grija căpeteniilor şi a preoților, 
cari se alegeau dintre nobili, adecă 
dintre cei ce aveau drept să poarte 
căciulă. Intre căpeteniile diferitelor se- 
minții și triburi, vrajba nu se mai 1s- 
prăviă, cât eră lumea. Căci Dacii se 
pare că au adus cu sine, ca un fel de 
moștenire dela Traci, cele două scăderi 
mari ale acestora: vecinica pornire 
spre ceartă, spre pricină şi darul beției. 
Dupăce sau despărțit de celelalte nea- 
muri ale lracilor, Dacii au rămas des- 
tul de puţini la număr. In mijlocul 
atâtor popoare vrășmașe, câte îi încun- 
jurau de toate părțile, lucrul cel ma: 
cuminte, ce l-ar fi putut face, ar fi 
fost, să trăiască în bună înțelegere ca 
frații. Ei însă nu sau putut obicinui 
nici decum la un astfel de traiu liniştit, 
ci se sfărâmau unii pe alți prin hăr- 
țueli ne mai sfârșite. Istoria ne poves- 

tește cum întrun rând regele unei 
seminții și-a dat toată silința să-l în- 
duplece a curmă traiul desbinat și a 
se întovărăși cu toții la un loc cel puțin 
în fața primejdiei. Dar n'a izbutit a-i 
face să înțeleagă trebuința acestei în- 
tovărășiri, nici chiar dupăce le-a înfă- 
țişat spre întărirea vorbelor sale urmă- 
toarea pildă vie: a amuțat doi câni 
unul asupra altuia şi apoi a dat drumul 
unui lup înaintea lor tocmai în clipa, 
când s'au fost încăierat mai tare. Câinii 
amândoi, văzând lupul, au încetat în- 
dată cu hărțuiala lor și au început să 
alunge dihania sălbatică. Din această 
pildă diferite seminții ar fi putut cu 
ușurință să tragă și ele o învățătură 
folositoare, că anume când se iveşte un 
dușman, atunci să lase toți la oparte 
desbinăriie și certele şi să-și împreune 
toate puterile spre apărare şi spre alun- 
garea aleanului. Cu toate aceste, însă, 
Dacii multă vreme nau voit să urmeze 
sfatul bun al înfrățirii, ci fiecare se- 
minție sub căpeteniile ei proprii, sa răs- 

boit încătro a putut cu cine i-a ieșit 
în cale, de sau umplut de spaimă po- 
poarele din jur. 


Spaima acestora a sporit și mai 
mult, când în sfârșit între Daci se ivi 
un bărbat mare, un rege înțelept cu 
numele Burebista, care după multă stră- 
duință a izbutit în cele din urmă să 
vadă toate semințiile Dacilor unite sub 
sceptrul său. Acum atâtea puteri de 
luptă, răsfirate mai înainte în toate 
părțile, îşi îndreaptă împreună atacul 
și se porneşte o vreme de cuceriri în- 
tinse. ara, pe care o stăpâneau ei, îşi 
lărgește din ce în ce mai mult hotarele, 
prin vitejia brațelor și prin tăria pute- 
rilor unite. Regele Burebista a trăit și 
cârmuit cam cu vreo 50—60 de ani 
înainte de naşterea mântuitorului Chri- 
stos. Sub stăpânirea lui regatul Dacilor 
sa ridicat la o putere și întindere foarte 
mare, având granițe: la răsărit Nistru, 
la apus Lisa, iar la miazăzi începuse 
a trece până dincolo de. Dunăre. 

Dar e bine a ști, cum şi pe ce cale 
a putut acest. Burebista să aducă la 
ascultare pe poporul cel îndârjit și ne- 





Regele Burebista. 


supus al Dacilor. lată cum: știind el, 
că poporul e aplicat a da multă ascul- 
tare sfaturilor preoțești, a luat lângă 
sine pe un preot cu numele Deceneu, 

care aveă puterea farmecelor, şi um- 
blase prin țări depărtate, pe unde a 
învățat unele semne, prin cari, ziceă 
el, că e în stare să cunoască voia lui 
Dumnezeu. Și pe acest Deceneu luându-l 
lângă sine ca ajutor în cârmuire, l-a 
pus să predice fără preget popo- 
rului şi să îndemne pe toţi, prin 
puterea de vrajă a cuvântului său, 'la 
o vieață cumpătată și trează. 

Astfel a început Deceneu a pro- 
povădui evangelia vitejiei și a cumpă- 
tării, Și lucrul aproape de mirare, a 
izbutit să-i facă pe Daci a înțelege rostul 
înalt al cuvintelor sale de îndreptare 
atât de mult, încât întreg poporul a 
fost în stare să se desbare de scăderea, 
care se înrădăcinase adânc în deprin- 
derile tuturora, anume de patima beției, 
pe care Dacii o moșteniră dela stră- 
moșii lor. Un scriitor de pe acele vre- 
muri ne istoriseşte, că Deceneu pentru 
a-i abate pe Daci dela această patimă 
1-a îndemnat să stârpească viile şi ei 
l-au ascultat. Înfrângerea acestei pa- 

timi a fost de mare folos pentru Daci, 
căci le-a abătut gândul dela petrece- 
rile împreunate cu beutură bețivă și a 
sădit în sufletul lor și mai mult setea 
de vitejie și dorul răsboaielor glorioase. 
Acum năvălirile Dacilor asupra popoa- 
relor din Jur deveniau din zi în zi 
tot mai înfricoșşate; Burebista cu vreo 
100,000 ostași ai săi a băgat în groază 
toate neamurile sarmatice și Roxolanii 
din răsărit și seminția germană a Ba- 
starnilur, cari locuiau spre miazănoapte, 
și de multeori iarna, când Dunărea 
eră înghețată lunecând repede pe ghiața 
Dunării, treceă şi în ținuturile dela 
miazăzi purtând pe de-arândul cu iz- 
pândă iataganul cel aprig. 

Dunărea ajunsese în vremea aceca 
tocmai granița din răsărit a puterniciei, 
a uriașei împărății romane. Dincolo de 
Dunăre erau aşezate de-alungul tot 
popoare supuse homanilor, şi cari dela 
o vreme, firește, ne mai putând suferi 
în tăcere năvălirile Dacilor, înaintau 
jalbă la Romani şi rugare, să le vină 

întrajutor, să nu le mai lase în prada 
Dacilor, cari din an în an le cerce- 
tează cu dușmănie prefăcând locurile 
şi aşezările lor în deșerturi.  homanit 
vedeau și ei, cum poporul Dacilor de- 
vine tot mai puternic şi mai îndrăzneţ 
și presimțiau, că în curând îi va ame- 
nință o mare primejdie din partea lor. 
De aceea au trimis de cu vreme co- 
mandanți și oştiri în partea locului, 
dar aceștia nau cutezat să treacă în 
nordul Dunării, fiindcă nu cunoşteau 
țara Dacilor, nici felul lor de luptă și 
se temeau de pădurile întunecoase, prin 
cari se ascundeau, ca în nişte cetățui 
întărite, cetele iuți ale Dacilor, spul- 
berând pe oricine le cădea în mână. 
De aceea și homanii erau foarte neli- 
niștiți și tot mereu se întrebau unii 
pe alţii cu adevărată groază: „Oare ce 
se mai aude din partea Dacilor? Ce 
vești mai vin de pe acolo?“ 

Toemai pe vremea lui Burebista 
avură și homanii norocul unui mare 
general iscusit în meșteșugul răsboa- 

ielor, care în Galia (lranța de azi) 
a supus o mulțime de seminții bar- 
bare, făcându-le să asculte porunca ro- 
mană. Acesta a 
fost  /uliu Cesar, 
unul dintre ceimai 
mari eroi ai lumii 
vechi şi care na 
fost numai gene- 
ral, ci și poet şi 
scriitor şi om 
„ia foarte învățat. El 
“Vi 99) a făcut călindarul 
PU numit iulian (după 
numele uliu). 
După acest călin- 
dar sunt rânduite 
sărbătorile  noa- 
stre românești și 
până în ziua de 
azi. Acesta prin 
vitejia și iscusința 
sa ar fi putut desigur să înfrângă puterea, 
năvalnică a Dacilor neastâmpărați. Și 
aveă chiar de gând so facă. Darisa 

ciontat prin omor firul zilelor, înainte 
de a-şi fi putut duce la îndeplinire 
planul său. Căci mulți dintre Romani 
văzând, că puterea acestui Iuliu Cesar 
crește din zi în zi, se temeau că elo 
să devină odată primejdios pentru li- 
bertatea celorlalți cetățeni, pe cari îi 
va înjugă la carul puterii și stăpânirii 
sale volnice. De aceea într'o adunare 
obştească și-au încruntat pumnalele în 
sângele lui și l-au dat gata, în a 15-a 
zi din luna lui Martie, cu 44 de ani 
înainte de venirea Mântuitorului pe pă- 
mânt. Apoi Romanii se sfăşiară ei între 
ei câtăva vreme în răsboaiele ce le-au 
purtat omoritorii lui Cesar, cari se nu- 
miau apărătorii libertăţii, cu cei ce do- 
riau ca împărăția romană să fie câr- 
muită întreagă de un singur om, de 
un împărat cu putere mare, cum sa 
şi întâmplat ceva mai târziu. 
Învrăjbirile aceste din lăuntru nu 
le-au mai dat răgaz a se gândi și la 
înfrângerea Dacilor sau cel puțin la 
micșorarea poftei lor de răsfățare în 
4 

răsboaie şi cuceriri. Așa imperiul dac, 
sub cârma . regelui Burebista, se făceă 
tot mai puternic şi sporiă întruna în 
mărime și tărie. Dar aceasta nu ţinu 
mult. Căci, cu adevărat, nu e suiş fără 
coborîş. Și năravul din fire nare le- 
cuire. Dacii nau fost niciodată obici- 
nuiți a trăi multă vreme în unire și 
pace unii cu alții. Căci nu le plăceă, 
traiul frățesc liniștit, ci lunecau mai 
bucuroşi spre vrajbă, sbuciumări şi 
sfârticări., Acestor patimi aveă să cadă 
jertfă şi Burebista. Se iscară din nou 
certe: poporul se răsculă împotriva lu: 
și astfel puternicul rege căzu pier- 
zându-și coroana şi vieața într'o ase- 
menea revoltă a neastâmpăraților săi 
supuși. Acum Dacii se desbinară iarăş 
în 4—95 seminții, având fiecare un rege 
deosebit. Intâmplarea aceasta nu puteă 
să aducă decât slăbirea puterii lor pe 
care o istoviau rău necurmatele răscu- 
lări și învrăjbiri din lăuntru pe de o 
parte, iar pe de alta o ciopârtiau ne- 
încetat atacurile, din ce în ce mai dese, 

ale oştirilor romane. Acestea, când ple- 
cau la luptă, erau împărțite în cete, 
cărora li se ziceă legiuni. Lot câte 
5—6000 de ostaşi erau la un loc, for- 
mând o astfel de legiune. În fruntea 
legiunilor mergeau stegarii, cari nu 
purtau, ca ai Dacilor, steaguri în formă 
de bălaur sburător, cu cap de lup, ci 
aveau drept semne sau flamure ostă- 
şești falnice chipuri de vultur. În mai 
multe rânduri se ciocniră vulturii ro- 
mani cu bălaurii Dacilor, fără să se fi 
putut dovedi pe deplin, homanii pe 
Daci ori Dacii pe Romani. Dar se 
simțeă, că mai curând ori mai târziu 
lucrul va ajunge la n încăierare, care 
va trebui să hotărească întrun fel. 


VI. 
Regele Decebal și împăratul Domițian. 


Câtăva vreme se păreă, că Dacilor 
le cam apune norocul răsboaielor. Ne 
mai având conducători dibaci, ci tot 
numai regi mai de rând, pajurile ro- 

4* 

mane înaintează biruitoare cătră Du- 
wăre, alungându-i pe Daci spre miază- 
noapte şi punând la Dunăre graniță 
strașnică, prin aşezarea multor trupe 
de apărare dealungul țărmului din 
dreapta Dunării. Deci Dacilor începuse 
să le cam asfinţească steaua norocului. 
Romanii avură atunci prilej de bucurie. 
Numai cât nu eră o bucurie care :să 
dăinuiască mult, căci după cum zice 
cu multă dreptate, înțeleptul cronicar, 
Miron Costin: 
„Dumnezeu vrâstează toate cu sorocul, 
Și-a poruncit la un loc să nu stea norocul“. 
Deci na stat mult pe partea Ro- 
manilor norocul, ci sa întors în curând 
iarăş pe partea Dacilor, trimițându-le 
lor un Oraiu viteaz, cum puțini sau 
pomenit. Acesta a fost Decebul, leul 
munților, despre care toți scriitorii ace- 
lor vremuri spun întrun glas, că în 
lucrurile de oaste eră foarte priceput, 
isteţ la minte și fără preget la bătaie. 
Prin curajul său fără margini știă să 
înflăcăreze la luptă oștirea întreagă și 

Regele Decebal. 


trivit. Eră om de statură mijlocie dar 
chipeș la făptură, sdravăn, crunt și 

vârtos ca stâncile munților, peste cari 
orânduirea dumnezeiască l-a pus să-și 
poarte coroana de rege. Și fiindcă nu 
eră om, care să umble după podoabe 
deșerte, de aceea nici nu purtă coroană 
de aur, cum eră obiceiul altor regi, mai 
săraci poate decât dânsul. EL ar fi avut 
aur destul să-şi facă vo coroană, căci 
țara lui, Ardealul nostru de astăzi, tut- 
deauna a avut multă bogăție de aur. 
Erau adevărate şi atunci cuvintele din 
cântarea de mai târziu a Moților năcă- 
jiţi: „Munţii noştri aur poartă“... 

Cu toate acestea lui Decebal îi 
plăceă să poarte numai o coroană fă- 
cută din frunză de stejar, căci aceasta, 
ziceă el, că este cununa adevărată a 
vitejiei. Aveă un buzdugan din corn 
de cerb și totuș greu ca fierul. Se spune 
că de buzduganul acesta nime nu avea 
drept să se atingă, numai regele Daciei 
și că el ar fi rămas moştenire din neam 
în neam tocmai dela Burebista, căruia 
i l-a fost adus ca dar un pustnic dintr'o 
peșteră. Și câte capete de duşman n'o 

mai fi sfărmat acest buzdugan, mâi 
straşnic ca înfricoșatele buzdugane ale 
smeilor din poveste ! 

Decebal însă nu eră din neam de 
rege. Pe vremea când sa ivit el între 
Daci, punându-i pe toți în uimire prin 
vitejia sa, rege al Dacilor eră unul cu 
numele /Duras, care trebue să fi fost 
om mai blăjin din fire şi cu sufletul 
nechinuit de pofta măririi, căci văzând 
destoinicia lui Decebal şi firea lui cea 
bărbată, el sa tras de bună voie lao 
parte și a pus coroana de rege pe capul 
lui Decebal, crezând, că acesta este cu 
mult mai vrednic, decât el, să fie rege. 
Poporul Dacilor luă iarăș un avânt răs- 
boinic și fiindcă Decebal unise din nou 
toate semințiile la un loc, împreunând 
puterea poporului întreg în mâna sa 
tare, li se deschidea acum calea de înăl- 
țare spre culmile unor biruințe, cari 
aveau să le întreacă pe toate cele de 
până aci. 

Spre nenorocul şi rușinea Roma- 
miilor, tocmai pe vremea aceea ajunsese 

împărat unul dintre cei mai slabi șa 
mai fricoși, din câți au purtat vrodată 
frânele împărăției în cetatea de pe 
țărmul stâng al râului Tibru. Acesta 
se numiă Dom 
hm si el, îna= 
inte dea ajunge 
împărat, nu a- 
vuse parte de o 
bună creștere 
vitejască, ci tră- 


străbălaţă, prin 
palate, în apro- 
pierea femeilor. 
De aceea eră nu 
numai „nesufe- 
ritor de osteneli, 
cl și fricos, slab 
la fre şi dat 
spre sburdări 
trupești, nu numai cu muleri, ci şi cu 





Împăratul Domițian. 


prunci“ ... Daradeseori se întâmplă, de. 


se întâlnesc în firea unui om însușirile 
cele mai fără potriveală întreolaltă. Așă 


ise o vieață de-. 


Li 

eră şi cu Domiţian.“) Deşi atât de mo- 
latec și stăpânit mai mult de arțaguri 
muierești, decât de îndrăsneală bărbă- 
tească, totuș sufletul lui eră însetat foarte 
după glorie oustășească, după biruințe, 
cari să-i încunune numele și să-l facă 
cinstit înaintea supușilor să1 și întru po- 
menirea celor următori. 

Prilej de biruință, nu-i vorbă, ar 
fi avut berechet tocmai acum, când 
viteazul popor ai Dacilor, în frunte cu 
regele său aprig Decebal, se ridică tot 
mai mult ca o primejdie amenință- 
toare asupra împărăției romane.  De- 
cebal porni ca un vifor peste Dunăre, 
pustii ținuturi întregi, nimici trupele 
romane aşezate pe lângă Dunăre și 
ucise pe comandantul lor, pe la anul 
Domnului 86. 


*) Pe cât eră de fricos, pe atât eră şi de crud 
cu toţi cei din jurul săn. Și făceă multe nebunii. 
Așa d. p. odată a chemat senatul, să hotărască cu 
ce sos trebue pregătit un pește pe care îl primise 
în dar!! Gândul lui nu se prea frământă cu tre- 
buri grele .și cam perdeă vremea în trândăvie, de 
aceea a fost poreclit în batjocură: „Domifian prinde 
muşte“. 

Domițian însă nu cuteză să por- 
nească împotriva lui, ci deocamdată 
ameţiă numai poporul cu făgăduieli, că 
va adună o armată mare și va plecă 
el însuși împotriva lui Decebal. Ca 
să amăgească poporul, a și plecat mai 
târziu din Roma el însuși în fruntea 
oștirii, dar când eră să sapropie de 
Dunăre, îi pieri curajul şi îl apucase 
frica. A lăsat deci conducerea oștirii în 
grija generalului său Cornelius Fuscus, 
iar el se sălășlui într'o cetate din apro- 
piere, așteptând acolo sfârșitul luptei. 
Fuscus trecu Dunărea și înăintă, cam 
fără chibzuire şi fără pricepere, cu ar- 
mata lui pe pământul Dacilor, cari nă- 
vălind asupra lui, la un loc potrivit 
sau înhăţat la o luptă, în care Fuscus 
își pierdu vieața, iar armata romană 
suferi înfrângere. Mulţi dintre homani 
au ajuns în prinsoarea Dacilor, cari 
au izbutit să pună mâna și pe nişte 
vulturi romani. Atunci Domițian spe- 
riat, împuternici pe alt general al său, 
pe /Jubhan, să poarte mai departe răs- 

boiul cu Dacii. Acesta, fiind om mai 
priceput și foarte hotărit în gândul și 
fapta sa, dădu poruncă, să-și serie fie- 
care soldat numele pe scut, voind să-i 
împedece prin aceasta de a se retrage 
ori. de a fugi din luptă. Căci cine voiă 
să fugă, trebuiă să arunce scutul, de- 
oarece eră prea greu. Așă apoi, fiind 
scris pe fiecare scut numele soldatului, 
ce l-a purtat, cu ușurință putea află: 
pe fugari, ca să-i pedepsească. Și po- 
runca aceasta ciudată avu urmări bune. 

Oştirile romane începură acum să 
lupte cu mai multă hotărîre. Astfel 
izbuti lulian să înfrângă în câteva rân- 
duri puterea Dacilor, iar într'o luptă, 
lângă Tape, în Banat, pe lângă Caran- 
sebeş, se făcu o bâtaie sângeroasă, din 
care homanii au ieșit învingători, iar 
Dacii fură parte sdrobiţi, parte alungați. 
Decebal a lipsit din lupta aceasta, în 
locul lui comanda o avuse Vezinas, care 
văzând primejdia, ca să-și poată mântui 
vieața, sa pitulat și el printre cadavrele 
celor căzuți în luptă, rămânând aşă întins 

pe pământ până cătră seară, când putu 
apoi să scape, nevăzut de nimenea, prin 
întunerecul nopții. Iulian porni acum cu 
legiunile sale, ca să străbată prin munți 
cătră inima în ci spre capitala «i, 
care eră așezată pe lângă râul Stre- 
iului și se chiemă Sarmasegetusa (nume, 
care ar fi însemnând în limba cea mai 
veche : palat strălucitor 7) Acum Decebal 
văzând, că se apropie armata romană 
cu gândul potrivnice să împresoare ceta- 
tea, şi neavând el timp a se pregăti 
îndeajuns, ca să poată întîmpină orice 
atac, se zice că sar fi folosit de urmă- 
torul șiretlic : a dat poruncă să se taie 
toți arborii din codru, ce eră așezat pe 
o coastă în calea vrăjmașului, până la 
înălțimea, de om și pe aceste trunchiuri 
să se așeze haine şi arme ca ale sol- 
daților Daci. Astfel, când se iviră ho- 
manii în zâre, această pădure trun- 
chiată și îmbrăcată cătăneşte, lh se în- 
fățişă din depărtare ca o armată mare 
înfricoșşată, ce îi aşteptă gata de luptă. 
Spăimântându-se de această vedenie, 


61 


fiind pe de altă parte şi obosiţi de 
drum și dijmuiți de luptele de mai nainte, 
Romanii au hotărît să se retragă. Şi 
sau retras. 

Tocmai atunci împăratul Domițian 
mai eră strâmtorat rău și din partea 
unor seminții germane. De aceea se 
grăbi să încheie pace cu Decebal. Pacea 
aceasta, pentru Romani a fost o ruşine 
și o pată grea, dar pentru Daci ea 
aduse mari foloase, căci prin învoiala 
încheiată între Domițian și Decebal 
li s'au dat ingineri și tot felul de me- 
șteri romani, dela cari au învățat mai 
târziu a-și zidi cetăți ca ale Romanilor, 
a se luptă cu arme romane și a-și face 
toate întocmirile, dupăcum le aveau 
Romanii. Pe lângă aceste foloase neaju- 
toratul Domițian mai făgăduise lui 
Decebal, că-i va trimite în fiecare an, 
sub numele de dar sau prezent, o sumă 
însemnată de bani, numai să fe pe 
pace și să nu mai neliniștească împă- 
răția romană, ci să fie prietin și, drept 
garanță pentru ținerea acestei păci, să-l 

dee câţiva Daci de ai săi ca zălog. 
Apoi lăcomind după glorie nemeritată, 
sa grăbit împăratul Domițian, să _tri- 
mită la homa știrea — mincinoasă, 
fireşte, — că el a învins pe lecebal 
în luptă și l-a supus şi avu neruşinata 
îndrăzneală, să intre în Roma întrun 
triumf strălucit, cum nu eră obiceiu a 
li se face decât adevăraţilor învingători. 
Mai târziu, însă, văzând Romanii, că 
acel dar, ce se obligase slăbănogul 
împărat a-l plăti lui Decebal, nu eră 
un dar de bună voie, ci un tribut anual, 
pe care ei erau siliți să-l răspundă tot- 
deauna fără zăbavă, au înţeles umilința 
cea grea și rușinea cea mare, ce i-a 
ajuns. i, poporul-împărat, înaintea 
căruia se închinau toate neamurile și 
toate limbile lumii, se vedeau nevoiţi 
acum să plătească tribut unui popor 
MIC, pe care ei îl despreţuiră până 
acum și nu-l socotiră întru nimica mai 
bun decât celelalte nsamuri barbare. 
Aceasta eră pentru dânşii o rușine ne 
mai pomenită, pe care, însă, a trebuit 


63 


să o poarte vre-o 10—12 ani, până când 
le-a dat Dumnezeu un împărat mare 
și puternic, care prin înțelepciunea și 
vitejia sa a știut să ştearoă curând 
pata de rușine, ce apăsă cinstea și mă- 
reţia poporului roman. Acesta a fost: 
/'ratan. 
VII. 
Impăratul Traian. 

Traian nu-și trăgiă obârşia din 
vreun neam mare de împărat, ca Do- 
mițian de pildă, ci a ajuns la această 
cea mai înaltă treaptă lumească, numai 
prin vrednicia sa și prin încrederea cea 
mare a poporului, care îl iubiă şi îl 
cinsteă foarte mult. El s'a născut dintro 
familie veche, în oraşul Italica, în țara 
Spaniei, cu vreo 53—54 de ani după 
Nașterea Mântuitorului. Anii tiueiețelor 
i-a petrecut, nu prin palate de marmoră 
strălucitoare ale Romei, unde pe cei 
tineri îi așteptau cu gurile căscate is- 
pitele destrăbălării, ci pe la hotarele îm- 
părăției, totdeauna având în fața sa 

dușmani de multe soiuri, oțălindu-se 
de tânăr pentru toate greutăţile vieții 
din tabără și pregătindu-se în chipul 





Împăratul Traian. fe 
i 
cel mai nimerit pentru chemarea înaltă 
ce aveă de îndeplinit în vieață. UOstaşii 
îl iubeau foarte mult, fiindcă ţinea cu 

ei şi la bine şi la rău; eră totdeauna 
printre ei, îmbărbătându-i cu cuvântul 
şi îndemnându-i la curaj prin chiar 
faptele sale. In firea lui nu eră ghim- 
pele trufiei față de cei mai mici, nici 
al pismei față de cei mai mari și mai 
vrednici, cum eră de pildă în inima lui 
Domițian, care nu puteă suferi nici- 
decum vrednicia altora. Lraian se purtă 
frăţeşte cu toți; tocmai de aceea îl iu- 
beau mult ostaşii săi, şi se bucurau 
feciorii de rând, când vedeau că pe toți 
îi ştie strigă pe nume. Aveă, dupăcum 
se vede, bună ținere de minte. Lup- 
tând totdeauna cu izbândă împotriva 
celor mai neastâmpărate seminţii ger- 
mane și lărgind hotarele împărăției la 
miazănoapte, Lraian şi-a câștigat renume 
mare, precum și iubirea poporului roman 
întreg, care se minună mult atât de înfă- 
țişarea bărbătească, puternică şi măreață, 
cât și de bunătatea inimii lui. 

Pe scaunul împărătesc urmase, du- 
păce Domițian a fost omorît, un om 
bun, dar bătrân: Nerva, care na dom- 

pit decât doi ani. Acesta sa îngrijit 
să-și lase un următor vrednic, care să 
fie în stare a ridică la cea mai înaltă 
treaptă cinstea scăzută a poporului ro- 
man şi să poată izbândi cu sulițele sale 
dorul de răsbunare împotriva Dacilor. 
De aceea sa pus acest bătrân cuminte 
și l-a adoptat, adecă l-a luat ca copil 
de suflet, cum se mai zice, pe Lraian 
cel vestit pentru iscusința sa în meşte- 
șugul răsboaielor. 

Nerva şi-a închis ochii, obosiţi de 
adâncile bătrânețe cinstite, la începutul 
anului 98. Acum Traian fiind chemat 
la tronul împărătesc, şi-a luat rămas 
bun dela tovarășii săi din lagăr, și a 
plecat spre homa. Bucuria poporului 
roman a fost nespus de mare, când l-a 
văzut, cum intră de fără mândrie în 
cetate, căci el n'a voit să intre cu triumf 
ca alţii, deși ar fi fost în drept, fiindcă 
a biruit în destule râsboaie. Ci Traian 
a intrat în Roma, mergând pe jos, ca 
oricare alt om de omenie. Apoi, când 
a dat comandantului celui mai mare al 

oștilor, sabia, adecă semnul puterii, i-a 
zis frumoasele cuvinte : „Îţi dau această 
sabie, să o foloseşti pentru mine, dacă 
voiu fi vrednic, iar dacă nu, să o în- 
torci împotriva mea“ ! Lucrul cel dintâi, 
pe care l-a săvârşit Lraian îndată după 
ajungerea sa în Roma, a fost, că a ri- 
dicat o biserică în amintirea lui Nerva, 
ca să-și arete și în chipul acesta re- 
cunoștința cătră marele său binefăcător. 
Apoi și-a început cârmuirea, pe care 
știă să o poarte cu blândețe, fără a. 
asupri şi a robi pe cetățenii Romei. 
Mai mult decât oricare altul a izbutit 
Traian în decursul domniei sale să-și 
întemeieze o faimă bună și mărire ade- 
vărată ! Împărăţia romană toemai prin 
vitejia lui Lraian ajunsese la cea mai 
mare întindere: 44 de țări sau pro- 
vincii se închinau puterii romane, care 
în timpul acesta păreă cu adevărat rân- 
duită a merge tot din izbândă în iz- 
bândă. Dorul de cuceriri al lui Traian 
se aseamănă cu acela al lui Alexandru 
Machidon. Nu s'a putut hodini nici la 
5s 

pătrânețe, după nenumărate biruințe, 
ci mereu se gândeă la altele nouă, așa 
că moartea l-a ajuns pe câmpul de 
luptă, în răsăritul depărtat. Și se po- 
vestește, că în acest din urmă răsboiu 
al său, ar fi zis: „Dacă aş fi mai tânăr, 
nu m'aș hodini până n'aș ajunge la 
marginile cuceririi lui Alexandru Ma- 
chidon“. 


VIII. 


Cel dintâi răsboiu al lui Traian cu 
Decebal. 


Dintre toate biruințele lui Traian 
însă ca cea mai mare și mai însem- 
nată se socotește sdrobirea cu desăvâr- 
şire a puterii Dacilor și cucerirea țării 
lor. Și aceasta cu drept cuvânt. Întâi, 
pentrucă Dacii nu erau un popor de 
rând, ca celelalte seminţii barbare, 
asupra cărora Romanii puteau stăpâni 
cu uşurinţă, ci erau un neam de oa- 
meni fieroşi, nesupuşi şi îndărătnici, 
şi pe lângă aceasta ei înșiși foarte do- 
ritori de înaintare în cultură. și dă- 

deau toată silința, ca să-și însușască 
dela meșterii romani, ce au sosit în 
mijlocul lor în urma învoelii: lui De- 
cebal cu Domițian, toate deprinderile 
vieții luminate și toate cele trebuitoare 
ca să poată fi şi ei cândva întru toate 
deopotrivă cu Romanii și să poată da 
oricând piept cu ei.. Și al doilea, fiindcă 
țara Dacilor eră foarte bogată; în mă- 
runtaiele munților și în năsipul râu- 
rilor ei erau ascunse adevărate comori, 
izvoare nesecate de bogăție, cum sunt 
și astăzi. De când ajunse Decebal rege, 
Dacia înaintase foarte mult, nu se mai 
înfățișă ca țara unui popor barbar, ci 
ca una care eră pornită spre înaintare, 
având cetăţi și întărituri ca și ale ho- 
manilor și un popor, care nu se mai 
îndeletniciă acum numai cu plugăritul 
și cu păstoritul, ci și cu alte deprin- 
deri mai înalte şi se pricepeă chiar mai 
bine decât alte popoare de mai târziu, 
la cultivarea băilor de aur, ştiind să 
scoată din sânul pământului cu mult 

meșteșug comorile, cu cari firea împo- 
dobise ţara aceasta binecuvântată. 


Așadară Traian, pe lângă dorul de 
a spălă pata de rușine și de a răsbună 
mândria poporului roman, mai aveă și 
alte cuvinte şi destule îndemnuri, ca 
să pornească îm- 
potriva Dacilor cu 
răsboiu  crâncen, 
pentru care na 
încetat a se pre- 
găti din cele din- 
tâi clipe ale stă- 
pânirii sale. 

x 

Aprigul De- 
cebal, după pacea 
dela 89, se întă- 
rise repede în ce- 
tățuia sa de munți, lângă pasurile dela 
Poarta-de-fier şi dela Lurnu-roșu, ridicase 
întărituri, cari să poată împedecă trecerea 
dușmanului. Cu armele sale biruitoare 
cutreeră fără astâmpăr prin provinciile 
romane, ducând pretutindenea peire și 





Turnul unei fortărețe dace. 

groază. Puterea și sumeția Dacilor cre- 
şteă din zi în zi. Și se zice că Decebal 
ar fi avut de gând, să unească toate 
ținuturile învecinate cu munții Daciei 
sale, până la Dunăre şi până la Marea 
Neagră într'o mare împărăție dacică. 
Dacă ar fi avut răgaz să facă acest 
lucru, împărăția romană ar fi ajuns în 
mare primejdie. Această primejdie, însă, 
aveă să o înlăture 'Traian de cu bună 
vreme. Dupăce se pregătise îndeajuns, 
adunând în jurul său legiunile cele 
mai încercate în răsboaie şi poruncind 
cu un an înainte să se taie un drum 
dealungul Dunării, 'Traian porni din 
Roma cu oastea sa de 60,000 de sol- 
dați îu primăvara anului 101, împo- 
triva Dacilor. Deocamdată lui nu puteă 
să-i stea gândul la o sdrobire cu de- 
săvârșire a Dacilor, ci voiă numai să 
le mai înfrângă trufia şi curajul, căci 
„Dacii dedulcindu-se cu darurile, ce li 
se da dela Romani, din zi în zi tot 
mai multe pofteau“. 

În fruntea oştirilor mergeă, însuș 
Traian, cu înfăţişarea sa maiestoasă, 
împărătească. Pretutindeni pe unde 
treceă el, dușmanii homei se ascun- 
deau de groază ori trimeteau înaintea 
lui solie de pace, ca să ducă semne 
de închinare și supunere în numele tu- 
turora. Greutățile drumului erau nenu- 
mărate, dar împăratul însuș, dându-se 
chinului şi năcazurilor, şi nevrând să 
știe ce-i hodina, îmbărbătă prin fapta 
sa oştirea întreagă. Ajungând la Du- 
năre, puse de se fâcură aci două po- 
duri pe luntri, ca să poată trece cu 
soldații săi. 

Decebal simțea acum, că se apropie 
ceasul de grea încercare. Cu toate ace- 
stea nu-și perdeă curajul. Înainte de 
toate cercă să câștige pe partea sa și 
popoarele învecinate: de aceea nu puti 
alergă îndată cu oastea sa la l)unăre, 
ca să. împedece trecerea lui lraian, ci 
a zăbovit câtva timp trimițând solii 
la semințiile din jur, cărora le spuneă 
să alerge sub steagurile lui, căci dacă 

vor cădeă Dacii în această luptă nici 
ele nu vor puteă scăpă de jugul roman. 
Dar soliile lui Decebal nu aflară pre- 
tutindeni ascultare, căci Lraian trimise 
de mai uainte solii săi la toate acele 
popoare îndemnându-le, să stea pe pace, 
că lor nu le va face nici un rău. 


Văzând aceasta Decebal, ca să-și 
mai câştige timp pentru pregătire, tri- 
mise o solie de pace la Iraian, cerând 
acestuia, o întâlnire. Însă chiar și prin 
solia aceasta Decebal își arătă trufia 
sa, căci n'a trimis oameni de frunte, 
Daci cu căciuli, cum sar fi cu- 
venit să trimită înaintea unui împărat 
puternic ca Traian, ci numai niște oa- 
meni de rând au dus solia. De aceea 
Traian n'a voit să se întâlnească cu 
Decebal, să stea de vorbă. Atunci De- 
cebal a poruncit să meargă la Lraian 
altă solie, de astădată alcătuită din 
Daci cu căciuli, crezând, că în chipul 
acesta, schimbând mereu la solii, se 
mai amână lupta hotărîtoare. 


Întraceea sunetele buciumelor, cari 
chemau la arme, umplură munţii și 
văile Daciei de înfiorarea răsboiului. 
Toţi Dacii alergară întrun suflet să 
lupte şi să moară vitejește sub comanda 
năpraznicului lor rege. Așa Decebal 
putu să adune în grabă o oaste destul 
de însemnată, cu care, dupăce văzu, 
că nu mai poate fi nădejde de vre-o 
amânare, porni asupra Romanilor. Se 
povesteşte, că unii ar mai fi făcut o în- 
cercare, să-l abată pe L'raian dela hotă- 
rîrea sa nestrămutată. Anume i-au 
trimis în ascuns un burete, pe care 
erau crestate nişte slove cu amenin- 
țarea, că dacă nu se va întoarce înapoi 
de bună voie își va află de sigur peirea 
în pământul Daciei. 

Dar 'lraian nu eră omul, pe care 
să-l fi putut înspăimântă o usemenea 
amenințare. Ci oastea romană înaintă 
fără zăbavă cătră inima Daciei, cătră 
Sarinizegetusa. Decebal îi eşi în sfârșit, 
cu Dacii săi neînfricați, întru întimpi- 
nare și tocmai lângă ape, pe aceea 

câmpie fără noroc pentru Daci, unde 
oastea lor și înainte cu 12 ani a fost 
înfrântă, se dădu o luptă dintre cele mat 
sângeroase. Sau luptat aci Dacii, ca 
nişte lei întărîtați, cu toată înverşunarea 
răsboiniciei lor sălbatice, aruncându-se 
orbeşte asupra dușmanului. Și sau luptat 
Romanii din răsputeri, punând la gro- 
zavă încercare întreaga putere și iscu- 
sință a armelor cari biruiseră lumea. 

Dhupă o luptă foarte înteţită steaua 
norocului răsări zâmbitoare pentru vul- 
turii romani, iar Decebal adunându-și 
frânturile și rămăşiţele oștirii sale stri- 
vite, se retrase cu cinste, părăsind câm- 
pul de luptă vitează, unde îşi aflară 
mormântul, înecați în valuri de sânge, 
cei mai mulți şi cei mai buni voinici 
al săl. 

Romanii au câştigat, ce e drept, 
lupta, dar numai cu cea mai mare în- 
cordare și cu pierderi, cari nau fost 
mai mici decât ale Dacilor. Au căzut 
și legionari romani în număr îngrozitor 
și mulțimea celor răniți a fost din seamă 

afară de mare. Văzând Lraian aceasta, 
îl cuprinse mila și voind să le vie în- 
trajutor, a dat chiar haine de-ale sale 
pentru legături, cu cari să se învă- 
lească ranele celor străpunşi de săge- 
țile Dacilor. lar întru pomenirea celor 
căzuți în luptă înălță un altar de în- 
chinare, poruncind să se aducă aci în 
fiecare an jertfă pentru odihna acelor 
suflete de eroi. Își adună apoi şi el ră- 
mășițele legiunilor sale şi, fiindcă se apro- 
piă iarna, se retrase peste Dunăre, de 
unde în primăvara anului următor (102) 
porni iară spre Sarmizegetusa, pustiind 
în drumul său oraşele și satele, pe cari 
le găsiă în mare parte deșerte. Căci 
cei mai mulți din locuitorii lor, mânați 
de groaza răsboiului, și-au părăsit ve- 
trele ascunzându-se prin codri, cu femei, 
copii, vite şi cu tot avutul lor. 
Decebal trimite acum o nouă solie 
de pace la Traian, dar acesta o res- 
pinse şi porni înainte. Însă numai greu 
de tot puteă să străbată prin strâmtorile 
muntoase, cari duceau spreinima Daciei, 

căci în multe locuri la strâmtorile cele 
mai primejdioase, codri păreau că învie, 
luptătorii Daci se furișau prin desișuri 
ori se iviau pe culmile trecătorilor pră- 
păstioase și sloboziau fără încetare 
ploaie de săgeți asupra Romanilor, obo- 
siți de greul luptelor şi de greul dru- 
murilor neumblate. 

Cu toate acestea Lraian izbuti să 
străbată până în valea Streiului. Sar- 
mizegetusa se află acum în mare pri- 
mejdie. Dacii se întărîtară de nou la 
luptă, erau hotărîți să stropească cu sân- 
gele lor şi stâncile dealurilor, dupăcum 
adăpară câmpul deschis de lângă ape. 
S'a dat şi aci în fața zidurilor cetăţii o 
strașnică luptă. Dacii din nou biruiți 
se văd siliți a se adăposti prin codri. 
Decebal ajunge îutr'o stare de cumplită 
desnădăjduire. | 

EI, care băgase de atâteaori în 
groază popoarele învecinate, care în- 
fruntase în multe rânduri şi în- 
frânse vitejia vulturilor romani, pu- 
nând chiar la grea cumpănă întreagă 

puterea împărăției romane, el, al cărui 
braț păruse odinioară făcut numai spre 
biruințe — să-şi vadă acum viteaza sa 
oaste de șoimani de munte sdrobită, 
fulgerată și țara sa mândră sfâșiată, 
aşternută aproape la picioarele: dușma- 
nului biruitor!... Asta nu putea fi 
lucru puțin pentru sufletul înviforat al 
lui Decebal. La toate aceste se mai 
adăugă o altă durere poate și mai 
mare, aceea de a ști pe sora sa în prin- 
soarea unui comandant roman (Maxim 
Norbanus), care reuşise a pune mâna 
pe una dintre cetăţile cele mai însem- 
nate ale Daciei, unde a prins pe sora lui 
Decebal şi a găsit semnele militare 
luate de Daci în lupta cu Fuscus. 
Toate aceste mari nenorociri, gră- 
mădite repede una. peste alta, sdrun- 
cinară în cele din urmă pe Decebal 
întratâta, încât văzând, că pentru nea- 
mul său nu se mai poate altă scăpare, 
încheie cu Romanii o pace, așă dupăcum 
1-0 dictase biruitorul Traian. Și acesta 
nu ceru puțin: Decebal trebui să-și 

dărîme cetăţile și întăriturile, să predea 
toate armele și mașinile de răsboiu, 
pe toți inginerii și măiestri romani, cu 
ajutorul cărora își ridicase armata la 
înălțimea celei romane, pe toți fugarii şi 
prinşii romani; apoi se legătui, că va 
fi totdeauna prietin prietinilor şi duş- 
man dușmanilor împărăției romane, că 
nu va mai primi la curtea sa fugari 
romani și va fi întru toate ascultător 
poruncii romane. Pe lângă aceste toate, 
și pământul ţării i-a fost ciungărit: 
partea dintre munți și Dunăre trecu în 
stăpânirea Romanilor. Umilinţa, de care 
nu prea pot scăpă cei biruiți, a tre- 
buit să fie de astădată soartea acestui 
viteaz între viteji, care se văzu nevoit 
a  îngenunchiă înaintea  biruitorului 
său, în semn de supunere şi închinare 
deplină. Dar Traian puse în această 
clipă vrășmăşia la oparte şi se îngriji, 
ca cel puțin prin purtarea sa priete- 
noasă să ușureze încâtva povara acestui 
suflet adânc rănit. 

Așadară Dacia, voinicii căreia de 
200 de ani nu încetară a neliniști pe 
Romani, își întinse acum și ea gru- 
mazul sub jugul roman. Lraian puse 
prin cetățile Dacilor trupe de-ale sale 
și porni apoi spre homa. Vestea stră- 
lucitelor sale biruinţe îl întrecuse, um- 
plând toată suflarea de o bucurie sgo- 
motoasă. Când intră, în toamna anului 
102, slăvitul 'Lraian în cetatea vecinică, 
când se văzură prinșii daci cu înfăți- 
şările lur fioroase, poporul roman se 
simţi ca ușurat de o grije mare și de 
o grea primejdie. Și se începură atunci 
jocurile și petrecerile, cari nu voiau 
să mai înceteze, căci nime nu credea 
atunci, că Dacii vor mai cuteză vre- 
odată a-și încordă brațul la luptă contra 
Romei. 

Și toți cei ce credeau astfel, sau 
înşelat amar. Căci în firea poporului 
dac eră atâta îndărătnicie, încât nu se 
putea obicinui cu una cu două la traiul 
subjugat. De altă parte în pieptul re- 
gelui Decebal a tresărit din nou, cu 

6 


82 


toată furia, puterea leului încătuşat, 
dar încă neistovit, căci sufletul lui deși 
umilit și strivit odată, a rămas totuș 
plin de-o tărie neînfrântă, zguduitoare ; 
și îl sfredeliă amar acum dorul cum- 
plit al răsbunării. 

n homa nu se vor fi încheiat 
încă bine zilele scăldate în bucuria 
biruinții, închinate biruitorului 'Lraian, 
când Decebal cel învins a şi început 
să-și pună în lucrare planurile sale, 
pregătindu-se în ascuns pentru răsbu- 
nare. Sa apucaţ să-şi întregească şi 
întărească din nou armata, începu a 
primi în slujba sa iarăș fugari romani 
și meşteri mari zidari, cu ajutorul că- 
rora, fortărețele dărâmate le ridică în 
curând și nu conteni să ațâțe mereu 
împotriva hHhomei pe toate popoarele 
învecinate. 

Traian prinse îndată de veste despre 
toate uneltirile lui Decebal și, fiindcă 
aceste se împotriveau cu legământul 
încheiat prin pacea dela anul 102, tri- 
mise vorbă lui Decebal, să nu cuteze 

a călcă pacea, că va fi rău de el și 
de țara lui. Atunci Decebal s'a înfurnicat 
tot de mănie și a alungat trupele ro- 
mane, lăsate de Traian în Dacia, ca să 
supravegheze. 

Pricina pentru un răsboiu nou eră 
acum iarăș gata. Senatul roman de- 
clară pe Decebal de duşman. Și Traian, 
aprins de înverșunare împotriva celui 
ce și-a călcat cuvântul și a rupt pacea, 
jură că nu se va hodini, până nu va 
cuceri de tot Dacia, so vadă așter- 
nută la picioarele sale și adusă în rând 
cu toate celelalte țări supuse stăpânirii 
romane. 


LĂ. 


Al doilea răsboiu al lui Traian cu 
Decebal. 


La anul 104 se puse Lraian din 
nou în fruntea oștirilor sale, cari de 
astădată erau cu mult mai număroase, 
decât în răsboiul cel dintâi. Și pregă- 
tirile, ce sau făcut acum, au fost mai 
mari și mai îndelungate decât cele din 

rândul trecut. Din pățania trecutului 
învățase Lraian, că Dacia nu o va 
puteă stăpâni în chip statornic, până 
nu se va face o legătură trainică între 
părțile dela miazăzi și cele dela miază- 
noapte ale Dunării, căci acest râu mare 
puteă sluji oricând ca v graniță de apă- 
rare pentru Dacii porniţi vecinic spre 
răsvrătire De aceea, înainte de a porni 
din Roma, încredință vestitului inginer*) 
Apolodor din Damasc zidirea unui mare 
pod stătător peste Dunăre. Și se apucă 
acest Apolodor şi, punând în lucrare 
tot meșteșugul său, zidi în dreptul Lur- 
nului-Severin de azi, în timp de un 
an şi jumătate un pod cum nu sa mai 
văzut până atunci, încât a pus lumea 
în uimire. Cei vechi lăudau pe 'Traian, 
că a izbutit să strâmtorească în jugul 
puterii sale până şi valurile neodihnite 
ale Dunării bătrâne, iar toate rândurile 
de oameni, câte sau strecurat mai târziu 
pe amândouă malurile râului, au îm- 


*) Inginer = meșter mare de a face poduri, întă- 
rituri ş. a, 


85 


podobit cu florile închipuirii lor această 
măiastră lucrare, acest pod uriaș, care 
eră aşezut pe stâlpi lucraţi tot din piatră 
cioplită și aveă 0 lungime de: vr'o 3500 
de urme (sau peste 1100 metri). Câte 
vifore ale vremii sau năpustit peste el, 
n au putut face să i se șteargă urmele cu 
totul, și până și astăzi se mai zăresc, 
drept rămășiță din acel pod minunat, 
câțiva stâlpi, cari se ridică din apa 
Dunării ca niște mărturii mute ale vre- 
milor de cruntă răsboire, în care sa 
început plămădirea poporului nostru ro- 
mânesc. 

Podul eră gata în toamna anului 
105. 'Lraian sosit aci cu oştirile, voiă 
să atace acum din două părți pe Daci; 
de aceca, dupăce trecu Dunărea, o 
parte a oştirilor sale o trimise prin Banat, 
spre Sarmizegetusa, iar cu cealaltă parte 
porni însuș pe valea Oltului în sus, ca 
să treacă prin pasul Lurnu-hoşu de azi 
spre inima Daciei. 

Decebal, când a călcat pacea cu atâta 
bizuire în puterile sale, nu sa gândit, că 

fulgerile lăncilor romane se vor des- 
cărcă asupra țării sale cu atâta grăbire. 
Ca să mai câștige câtva timp de pregă- 
tire, porni acum iarăș solii de pace, dar 
nau făcut nici o ispravă, căci Lraian 
nu se mai puteă îndestuli acum cu 
vorbe, ci cereă, ca Decebal să se su- 
pună cu totul, lucru, pe care acesta 
nu-l puteă împlini, căci nu-l iertă mân- 
dria firii sale și a neamului său. Deci, 
dacă văzu că nu mai are încătro, cercă 
să-l piarză pe Traian. Trimise ucigași 
în tabăra lui, ca să-l ucidă în ascuns, 
prin otravă ori cu pumnalul. Unul a și 
încercat să săvârșească planul ucigaș, 
dar fu prins şi silit să-i dea și pe ceilalți 
de gol și să mărturisească, cu ce scop i-a 
trimis pe ei Decebal. Imprejurarea a- 
ceasta mări și mai mult înverșunarea 
lui 'Lraian, care înaintă încet şi cu cea 
mai mare băgare de seamă prin munții 
Daciei și, în anul 106, ajunse în Ar- 
dealul de azi. În drum îl mai întim- 
pinară și alte solii de pace din partea 
lui Decebal, care izbuti prin viclenie 

să pună mâna pe unul din cei mai 
buni prietini ai lui lraian, pe gene- 
ralul Longin, pe care îl înșelă la sine 
sub cuvânt, că vrea să se înțeleagă cu 
el asupra punctelor de pace. Apoi tri- 
mise lui Lraian vorbă, că nu vrea să-l 
sloboadă pe Longin, decât întrun fel: 
dacă Romanii vor părăsi Dacia şi îi vor 
da înapoi acea parte de țară, ce se 
întinde între munți şi Dunăre şi pe 
care i-au fost luat-o când cu pacea dela 
102. Lraian nu se puteă învoi la una 
ca asta, căci atunci tot sângele vite- 
jilor săi legionari, căzuți în răsboiul 
dintâi sar fi vărsat de geaba, fără nici 
un folos. După Longin iarăş îi păreă 
rău să-l piarză, şi eră în stare să 
dea mult, ca să-l scape din mâna 
înfuriatului Decebal. Dar Longin, vo- 
ind să scape pe prietinul şi împăratul 
său din încurcătura, în care ajunse, se 
ucise singur, bând otravă, dupăce a 
fost trimis în ascuns un om al său la 
Traian, să-l îndemne a nu face pace cu 
NICI un preţ și a nu se mai gândi la 

vieața prietinului său, care nu mai este, 
ci să sarunce cu zor asupra Dacilor. 


Ciocnirile se începură acum din ce 
în ce mai dese şi mai înfuriate. Dacii 
simțind, că aceasta este pentru ei o 
luptă pe vieață și pe moarte, se smân- 
ceau de pe mucbhile dealurilor în por- 
niri sălbatice, iataganele zi buzduga- 
nele lor sbârnăiau vijelioase, în toate 
părţile, iar luptătorii se sbăteau ca în 
ciasul din urmă... Și luptele lor de 
până aci toate au fost cruute şi înver- 
șunate; dar aceasta, cea din urmă tre- 
sărire a focului lor din suflet, le-a în- 
trecut pe toate, — fiind plină de ade- 
vărate minuni ale vitejiei, săvârșite 
toate în cel din urmă avânt de măreție 
sălbatică şi a rămas brăzdată cu slove 
de sânge pe paginile istoriei, ca să fie 
oricărui popor drept pildă și învăță- 
tură, cum trebue să-și apere moşia și 
neatârnarea. Minuni de vitejie au să- 
vârşit aceşti Daci în sfânta lor luptă 
din urmă. 

lar Romanii nu sau lăsat mai pe 
jos în vitejie. Sau luptat şi sau jertfit 
și ei fără preget. Nici în şirele lor n'au 
lipsit pildele de adevărată virtute răs- 
boinică, ca cea a unui ostaş călăreț, 
care lovit de moarte de o săgeată vrăş- 
mașe, fi dus în cortul celor răniți, dar 
el nu su putut răbdă să zacă, în vreme 
ce tovarășii săl erau încinși la luptă, 
ci sculându-se din pat, puse mâna pe 
o sabie și alergă tocmai în mijlocul oș- 
tirii dușmane, izbind în dreapta şi în 
stânga, până se stinse în el și cea din: 
urmă licărire a sufletului de erou și 
căzu — mort. 

Numai cu mari greutăți puteau să 
înainteze Romanii, răscumpărând cu- 
prinderea oricărei cetățui cu sângele 
atâtor legionari căzuți. După o stăruință 
neobosită şi prin jertfe fără seamăn 
ajunseră iarăş în apropierea Sarmizege- 
tusei, sub zidurile căreia luptătorii Da- 
cilor își mai încercară încă odată, pen- 
tru cea din urmă oară — norocul, pie- 
rind vitejeşte și cu mare cinste toţi 

până la unul. Acum Decebal dădu ce- 
lor din cetate porunca să aprindă, să 
ardă tot, să najungă nimic în mâna 
Romanilor. Frumoasa cetate căzu pradă 
facărilor mistuitoare, rămânând numai 
zidurile afumate pe seama biruitorilor, 
cari nădăjduiau să afle aci toate bogă- 
țiile și comorile regelui Decebal. Dar 
acestea nu le-au putut află, fiindcă De- 
cebal le-a fost ascuns de mai înainte, 
îngropându-le în alvia Streiului (Sar- 
getia). 

Decebal însuș, dupăce și-a văzut 
oastea sfărâmată, țara îngenunchiată 
și capitala ei îmbrățișată în limbi de 
flacări; a cercat să-și mântue vieața, 
dar văzând că se apropie călăreții ro- 
mani, cari îl alungau din urmă, mai 
bine îşi străpunse pieptul cu sabia decât 
să ajungă prins — încheindu-și astfel, 
ca un adevărat erou al libertății, vieața 
pământească. Dintre Dacii câți au mai 
putut scăpă din furiile răsboiului, mulți 
însoțiră pe eroicul lor rege în această 
cea din urmă cale a mântuirii, arun- 

cându-se și ei în săbii ori sorbind cu 
lăcomie veninul, care puteă să le des- 
chidă calea spre libertatea vieții veci- 
pice, dupăce pe a celei vremelnice o 
perdură. Căci în sufletul multora se 
înrădăcinase așa de adânc mândiia și 





Sinuciderea lui Decebal. 


iubirea de libertate, încât gândul lor 
de nimie nu se spăimântă mai tare, 
ca de putinţa unui traiu subjugat. De 
aceea şi-au ales mai bine o moarte vi- 
tează, decât vieața chinuită şi. asuprită 
a celor osândiți la robie. 

Traian, ca îuvingător al celui mai 
răsboinic popor, ar fi dat mult să fi 
putut prinde -pe Decebal de viu, ca la 
intrarea în homa să împodobească ca- 
rul său de triumf cu acest leu al mun- 
ților, ferecat în lanțuri. Dar el nu putu 





Capul lui Decebal. 


să aibă decât capul lui Decebal încre- 
menit cu surâsul morţii pe buze, acel 
„cap frumos și plin de bărbăţie, în ale 
cărui trăsuri dureroase se puteă cât acum 
liniştea datoriei împlinite“. — Capul 
lui Decebal fă dus la Roma, ca semn 

de biruință și pentruca să împodo- 
bească triumful ! 

lată cum descrie un poet al no- 
stru, ]. Nenitescu : 


X. 
Moartea lui Decebal. 


La Sarmizegetusa stă mândrul Decebal 
Ce-a frânt popoare multe, de jos și de pe cal, 
Stă sângerat din luptă pe scaunu-i regesc 
Şi chin adânc zvâcneşte în ochiu-i vulturesc; 
Căci luptătorii harnici, ce lângă tronu-i stau 
Frânturi de spadă numai în mână ei mai au. 
Şi tarea lor cetate de flacări e cuprinsă 

Şi de dușmane braţe jur împrejur încinsă 
Mereu în sală intră, mereu voinici răniţi, 

Pe lângă tron s'așează de sânge-acoperiţi, 
Cu desnodate prăştii cu scuturi găurite, 

Cu tolbele deșarte cu zalele plesnite, 

Şi Wecebul la dânșii se uită cu durere! 

Dar iată se ridică și strigă cu putere: 

„Sus cugetul și firea... sus frunțile, voinici! 
Plecarea în durere e pentru inimile mici. 
Invinsu-ne-a Romanul, dar nu ne va supune, 
In a sclăviei lanţuri el trupuri răci va pune. 
Aduceţi o căldare! În ea o beatură 

Să fucem. cu cel care gustă-va picătură, 

La Zamolxis*) o nouă vieaţă să-și găsească“. 
Cum regele grăit-a, așa s'a şi făcut 


*) Adecă: pe ceea lume, în cer la Zamolxis, care 
eră zeul lor. A 

Rămasul pâlc de oaste stă lângă tronu-i mut. 
Atunci al legii preot, mai mare între cei mari 
Pășește spre căldare cu paşi înceţi şi rari, 
O cupă el îşi umple și hotărît o poartă 
La gură și o soarbe, grăind când o deşartă: 
„lubirea hbertăţii, e al bărbătiei semn, 
Acelce *'n piept n'o simte de lanţ și jug e demn!* 
Și-așa a morţii cupă din mână în mână trece 
Şi celce gustă 'ndată alături cade rece. 
Deodată greaua poartă se sparge şi în sală 
Traian cu capii oastei romane dă năvală... 
In clipă luptătorii, ce n'au beut venin, 
Frânturile de spade şi-le întg în sin 
Și cad scăldaţi în sânge .. lur când Traian zăreşte 
Pe l)ecebal, ce șude și pacinic mi-l privește, 
„Supune-te! — îi strigă — vieaţa-ți dăruesc“ 
Dar regele se scoală și zice: „Nu primesc 
Ca dar sclăvia joasă... Regi mulţi supus-ai tu... 
Ia leșul*) meu la caru-ţi, dar sufletul meu nu!“ 
Un junghiu în piept și 'mplântă şi moare. lar 
[Traian 
La sala "'ntreagă caută, la vrednicu-i dușman. 
L'ai săi apoi se 'ntource grăind cu ochiu aprins: 
„Noi, ce-am învins, ca pildă s'avem pe acest învins“. 


XI. 
Triumful împăratului Traian. 


După moartea lui Decebal orice 
împotrivire din partea Dacilor sa stins. 
Legionarii romani începură a cutreeră 
prin dealuri și văi, prin sate și peșteri, 


*) Leşul meu = trupul meu mort. 

omorînd pe cine puteau pune mâna și 
punând pe cei biruiți în lanţurile ro- 
biei. Câţi mai putură scăpă din aceste 
bătălii ucigătoare, sau adăpostit în păr- 
țile mai ferite, cătră miazănoapte, pe 
unde se face și inai târziu pomenire de 
niște Daci liberi. 

Aşadară țara Dacilor a rămas sleită 
în puteri și lipsită de braţele luptă- 
toare ale voinicilur săi feciori. lar Ro- 
manii au găsit aici o pradă bogată, 
care le-a răsplătit toate ostenpelile şi 
vărsările de sânge de până aci. Intre 
altele au găsit și comorile regelui De- 
cebal, dupăce un anumit Bikilis le-a 
spus, unde sunt ascunse. 

Legionarii lui Traian sau încărcat 
de scumpeturi în aur și argint, lăsând 
pentru împăratul lor lucrurile cele mai 
frumoase și mai de preț. 

Pe împăratul Lraian îl primi po- 
porul roman cu o bucurie fără păreche, 
când sa întors în anul 106, toamna 
târziu, din bătălia încununată de cea 
mai strălucită izbândă. Intrarea lui în 

Roma a fost însoţită de o izbândă, cum 
nu sa văzut alta mai bogată în stră- 
lucire ori atât de întemeiată pe cea mai 
deplină iubire și alipire a poporului 
cătră biruitorul cel preaslăvit şi săr- 
bătorit de toată suflarea. Din serbările 
câte au urmat acestei izbânzi, se vede 
că toți Romanii au socotit cucerirea 
Daciei ca pe una din cele mai însem- 
nate isprăvuri și fapte ostășești. De 
aceea 123 de zile au ținut fără între- 
rupere petrecerile pentru popor şi Jocu- 
rile de circ,“) în care au sângerat pe 
arenă 10,000 de gladiatori (luptători 
de circ) şi nu mai puțin decât 11,000 
fiare sălbatice. Din țările cele mai în- 
depărtate, chiar și din India au sosit 
solii, trimise anume să ia parte la aceste 
serbări și să-l sărbătorească pe 'Lraian 
pentru biruințele sale. Peste tot lucul, 
prin piețe publice, ca și prin casele 
singuraticilur nu se mai vorbiă decât 
despre biruința şi preamărirea lui 'Tra- 

*) Circ = loc rotund îngrădit, unde făceau SUE 


manii jocuri, alergări, întreceri. 
7 

ian.: Scriitori şi poeți îl preamăreau pe 
întrecute. 

Traian însuș își dădeă bine seama 
de însemnătatea acestor biruințe ; puse 
să se bată bani anume din acest prilej 
şi zidi în apropierea Dunării, o cetate, 
pe care o boteză cetatea biruinței sau 
Nicopolhs. lar în cea mai frumoasă piață 
a homei, în forul Roman, i sa ridi- 
cat biruitorului, în semn de recunoş- 
tință un mare monument de marmură 
până la înălțimea de 130 urme (43 
metri), numit columna lut Iatan, care a 
rămas până în ziua de astăzi, să vestească 
tuturor popoarelor şi tuturor vremilor 
vitejia cea mare a celui mai mare îm- 
vărat roman.- Aci este săpată în mar- 
moră, ca un cântec de biruință închi- 
nat prea bunului şi slăvitului Traian 
întreagă istoria răsboaielor cu Dacii; 
această columnă este ca o icoană care 
ne arată cum eră înfățișarea Dacilor, 
cum erau cetățile lor, armele, felul de 
„Luptă, îmbrăcămintea, casele lor ș. a. 
Din aceste chipuri -săpate în peatră cur 

noaștem pe Daci mai bine ca din căr- 
țile scrise pe atunci, cari nu sau păs- 
trat decât în puţine frânturi risipite și 
adeseori fără înțeles. (După chipurile 
săpate în marmora columnei lui 'Lraian 
sunt luate şi cele câteva ilustraţii cari 
împodobesce cărticica aceasta). 


XII 


Dacia Traiană şi amestecul de po- 
poare. 


Prin răsboaiele cele îndelungate, 
Dacia a pierdut mulți din locuitorii 
săi. Un scriitor vechiu ne spune, că ea 
ar fi rămas cu totul lhpsită de bărbați. 
Dar aceasta nu sa putut-întâmplă toc- 
mai aşă, precum ne povestește acel 
scriitor roman (Eutropius). Vor fi căzut 
foarte mulți luptători daci, în răsboa- 
iele înverșunate, mai ales de prin ținu- 
turile cari se aflau în. calea Romanilor, 
pe unde sa descărcat întreagă furia 
răsboiului pe vieață şi pe moarte. In 
părțile mai ferite, cătră hotarele din 

Răsărit şi Miazănoapte ale Daciei au 
măi rămas, însă, cete întregi de Daci, 
cari adăpostindu-se prin munți, au trăit 
de capul lor, păstrându-și ubiceiurile și 
graiul strămoșilor. 

Prin ținuturile apusene și mijlocii 
ale Daciei, adevărat, că a trebuit să 
se rărească poporul, în urma atâtor 
răsbuaie crunte. Deci în locul celor 
căzuți, ca țara să nu sufere lipsa 
braţelor de muncă, Traian se văzu chiar 
dintru început îndemnat, să aducă și 
să așeze aci oameni de prin alte părți 
ale împărăției sale. Acești locuitori ai 
Dacivi sau numit coloniști”) şi ei veniau 
de prin toate părțile. Au fost aduși 
mai cu seamă mulţi kr: din Dalmația, 
fiindcă în băile de aur și de sare ale 
Daciei trebuiau oameni cari se pricep 
la băieșit; unii erau de prin Galia, 
Italia, chiar şi din Roma, iar alții au 
venit din părțile răsăritene, până şi din 
Asia-Mică. Dar toți dimpreună, ori din 


*) Colonişti =— oameni aduşi din alte locuri, din 
alte țări. 

ce parte ar fi venit, prinseră încă îna- 
inte de a se fi așezat în Dacia, obi- 
ceiurile și limba romană latină, cari 
aveau să se înrădăcineze cu timpul și 
în această nouă provincie, cucerită de 
Traian, care îndată sa şi apucat de 
orânduirea ei, statornicind şi aci tot 
felul de așezăminte şi întocmiri, după- 
cum erau și în celelalte provincii romane. 

Pentru a înlesni legătura dintre 
Dacia și celelalte provincii apropiate 
ale împărăției romane, făcu să se zi- 
dească mai departe drumurile începute 
încă înaintea răsboiului. Apoi pe locul 
capitalei Dacilor Sarmizegetusa, zidi 
cetatea botezată după numele său: 
Ulpia Traana,*) ale cărei ruine, roase 
de dintele vremii, se pot vedeă și astăzi, 
după optsprezece veacuri, lângă satul 
românesc din Ardeal, Grădiște, în țara 
Hațegului. 

In curând se ridicară și înfloriră. 
și alte cetăţi, precum: Apulum (azi 


*) Numele întreg a lui Traian a fost: Marcu UL 
piu Traian. 

Alba-luha), Napoca (azi Chu), Potaissa 
(azi Turda), Porolissum (azi Moiwgrad), 
iar în părțile bănățene: Cerna (azi Or- 
șova), Admediam (Mehadia),  Tibrscum 
(Caransebeş) ş. a. 

Pentru apărarea hotarelor şi asigu- 
rarea provinciei fură așezate aci garni- 
zoane romane: mai întâi legiunea a 
13-a, Gemina, cu lagărul în Apulum, 
iar mai târziu și legiunea a 5-a, Mace- 
donica cu lagărul în Potaissa. 

In fruntea Daciei se îngriji „Lraian 
să pună cârmuitor un om de încredere 
al său, de poruuca căruia trebuiau să 
asculte toți diregătorii și slujbașii cei- 
lalți. Deoarece Lraian a regulat pe de-a 
întregul această provincie, i sa și dat, 
în chip de aducere aminte, numirea de: 
Daca 1raiană. 

__ Aşezămintele romane au putut să 
prindă aci rădăcini trainice, câtva timp, 
până când Dacia a înflorit în linişte, 
la adăpostul cârmuirii romane. A în- 
ceput a se întemelă o vieață îmbelșu- 
gată, tihnită și statornică. Sau înființat 

tel de fel de tovărăşii fulositoare pen- 
tru binele şi înaintarea locuitorilor de 
prin orașe. Lot felul de zidiri frumoase, 
scalde, teatre și locuri de petrecere îm- 
podobeau oraşele, din cari sau păstrat 
și până azi multe rămăşiţe, căci aşa 
eră obiceiul Romanilor: făceau tot lu- 
cruri trainice, parcă anume le făceau 
cu gândul, să birue vecinicia prin 
tăria lor. 

Astfel a ajuns Dacia la înflorire și 
şi bunăstare. Locuitorii dintr'ânsa spo- 
reau în număr, în avere şi bunăstare, 
sub scutul roman. De: aceea ise şi 
ziceă într'o vreme: „Dacia cea fericită“. 

Timpul acesta, a, fost chiar potrivit, 
pentruca vechilor duşmănii să li se mai 
tocească ascuțişul, pentruca între bi- 
ruitorii Romani şi Dacii biruiți, pre- 
cum şi între feluritele neamuri de oa- 
meni, așezați aci după cucerirea la- 
ciei, să se înfiripeze legături pacinice 
de prietenie şi înrudire. Rând pe rând 
sau întors pe la căminurile lor mulți 
și dintre Dacii, cari după căderea lui 

Decebal și-au fost părăsit țara, şi siliți 
a se împăcă cu schimbarea lucru- 
rilor, au trăit mai departe în satele lor, 
-amestecându-se și încuscrindu-se chiar 
cu cei nou veniți. Prin acest amestec 
primiră toți limba romană, pe care unii 
o: cunoșteau de mai nainte, dar pă- 
strară obiceiurile şi felul de traiu al 
neamului lor; al Dacilor. 

Prin altoirea Dacilor băștinași”) cu 
colonişti şi legionari**) romani s'a pus 
început unui popor nou, poporului româ- 
nese, care sa alcătuit și sa închegat cu 
încetul, în curgerea mai multor vea- 
curi şi în vuetul îngrozitor, al celor 
mai vijelioase vremuri. 

lată deci, iubiţi cetitori, în ce chip 
ne înfățișează istoria obârşia neamului 
românesc. 

Dar cu tuatecă lucrul stă aşa du- 
păcum vi sa spus aci, căci toate cele 
povestite aci sunt adevărate, — totuş 


*) Băștinași =— vechi locuitori ai ţării. 
**) Legionari = oșteni. 

sau găsit oameni și poate se vor mai 
găsi și astăzi, cari din răutate cred şi 
povestesc altfel. 

Sau găsit anume și învățați de-ai 
noştri, Români cu sufletul înflăcărat, cari 
voind să pună obârșia neamului nostru 
într'un luminiș mai presus de. fire, și-au 
dat silința să-i șteargă pe Daci din 
pomelnicul străbunilor noștri, fiindcă, 
vezi Doamne, ar fi ruşine să ne măr- 
turisim urmași al unui popor de »bar- 
bari“. : Dar acestora li sa răspuns, şi 
cu multă dreptate, astfel: Dacii, chiar 
barbari fiind, au fost ua popor vestit, 
un popor viteaz și răsboinic, care a 
umplut de spaimă pe împărăteasa lumii, 
Roma cea strălucită, silindu-o să pl 
tească tribut. Au fost un popor pornit 
spre înaintare, căci în câțiva ani și-au 
știut clădi cetăți, și-au știut pregăti 
mașini de răsboiu ca ale Romanilor. 
Istoria îi înfățișează pe aci ca pe un 
popor mândru, a cărui cădere te umple 
de duioșie şi de uimire, iar nu de dis- 
preț. A fi urmașii unui popor de viteji, 

plin de cea mai nemărginită iubire de 
patrie şi de libertate, a fi urmașii unor 
asemenea oameni, na fost şi nu va E: 
o.rușine niciodată. — „Sânge de-al lor 
a curs în vinele noastre şi nu ni-e ru- 
șine de dânsul, căci ne-a făcut mai 
tari, cum și trebuiau să fie acei, pe 
cari îi aşteptă multă suferință“. Asă 
ne învață cel mai bun cunoscător al 
vieții românești din timpurile trecute, 
marele dascăl Nicolae Iorga. 

Sau găsit iarăș alții, învățaţi-străini, 
cărora le cade cu greu să ne ştie ur- 
mași ai slăviților Homani, adecă „a 
Romei viță veche sădită la Carpaţi“. 
Aceştia, și-au pus toată strădania și au 
scris cărți multe, pe cari abiă le poți 
încărcă întrun car, să spună lumii că 
noi nu am fi urmaşi ai homanilor. Și 
au cercat să făuriască fel de fel de 
dovezi, ca să arete că suntem de alt 
neam, de altă obârşie. Sau trudit să 
ne scoaţă ori ce, numai viță de Romani 
— nu! Dar toate dovezile lor cad și 
se sdrobesc în fața celei mai puternice 


107 


mărturii, care este limba românească, 
atât de asămănătoare cu graiul vorbit 
de poporul roman. și înrudită de aproape 
cu limba italiană, franțuzească, spaniolă 
și cu cea portugheză, căci toate aceste 
sunt limbi surori, sunt niște mlădițe 
răsărite din aceeaș tulpină a limbii 
latine, în care se înțelegeau Romanii 
dela sate, unii cu alţii. 

Aşadară cei dintâi strămoşi ai no- 
ștri au fost Dacii și homanii. Dela 
Daci am moştenit trăinicia și puterea 
vânjoasă a trupului, iar dela Romani 
agerimea minții și pornirea spre lumină 
șI cultură. 

i i 

Adevărat, că mai târziu strănepoțu 
coloniștilor romani și ai Dacilor băști- 
nași sau amestecat și cu alte neamuri 
de oameni, cari au trăit prin părțile 
aceste mai multă vreme împreună. Căci 
Dacia numită după cuceritorul ei, Daca 
Traiană n'a putut să rămână sub stă- 
pânire romană decât până la anul 271, 
adecă 165 de ani! 

Tocmai în vremile acelea porniră 
din Răsărit și din Miază-Noapte fel de 
fel de neamuri barbare, cari năvăliau 
fără încetare ca un potop cutropitor 
asupra împărăției romane, întocmai 
după-cum spune poetul nostru Vasile 
Alexandri : 

„Vin și Hunii, vin şi Goţii 
Vin potop, potop îcu toţii“. 


Legiunile romane, până le-a fost 
cu putință, au ținut piept celar dintâi 
năvălitori, Goţilor. Dar dela o vreme 
văzând împăratul Aurelian, că toate 
încordările sunt de geaba, sa înțeles 
cu Goţii, şi a lăsat în stăpânirea lor 
Dacia Traiană, iar legiunile romane de 
aici le-a luat și le-a aşezat dincolo de 
Dunăre, în ţinutul căruia i sa zis Daca 
Aurehană.. Din această mutare a legi- 
unilor dincolo de Dunăre câtorva în- 
vățați străini li sa năzărit o părere, că 
anume dimpreună cu ostașii sar fi 
mutat și locuitorii toți, ca să nu ră- 
mână în calea barbarilor furtunoși acum, 


